Joan zen igandean, maiatzak 18, egin genuen Txurruko puntako irteera. Eguraldia legun izan ez bagenuen ere, animoz ondo hornituta joan ginen, eta egun ederra pasa genuen. Besteak beste, Gipuzkoako geodesia-puntu bat ikusi genuen. Erabiltzen ditugun mapak eta kokapen-sistemak nola egituratzen diren ikasteko elementu interesgarria inondik ere.

Gehiago Irakurri

Legazpia-Gorosti irteera elurpean

Aizkorri Mendizale Elkartea 5 abendua, 2013 5 abendua, 2013 Irteerak, Mendi irteerak 0

Gehiago Irakurri

2013 OROITZAPEN URTEA

Aizkorri Mendizale Elkartea 15 iraila, 2013 15 iraila, 2013 50.urteurrena, Elkarteari buruzko albisteak 0

Hamabi hilabete horietan elkarteak bete berria duen mende erdia ospatzeko hainbat ekintza antolatu zuen.Hunkigarriena, dudarik gabe bazkide sortzaileei egindako omenaldia izan zen. Lagun hauek berrogeita hamar urteko ibilbide honetan bizi izan dituzten pasadizo eta anekdota ugari gogoan zituzten oraingo kideekin konpartitzeko.

Irailaren 14ean eguerdian elkartu ziren eta mokadutxoa egin ondoren ikus-entzunezko emanaldia egon zen, Jose Sanchez elkarteko lehen lehendakariak sortua. Benetan une hunkigarria izan zen.

Ondoren elkarteko atarian omenaldi xume bezain hunkigarria eskaini zitzaien: aurreskua, esker onak emateko hitzalditxoa eta txapela bana. Bukatzeko ordubi t’erdietan jai giroan eta lagunen artean bazkaldu zuten. Egun polita izan zen!

Elkarteko finalista eguna azaroaren 3an ospatu zen. Murumendiko buelta egin ondoren Garinen 50 lagun inguru elkartu ginen. Festa giroan hamaiketako ederra eskaini ziguten eta mendizaleen artean sariak banatu zituzten.

Lerro hauen bidez Aizkorri elkarteko mendi taldekideok igande goizetan inguruko mendietan gure eskualde naturalari onura ateratzera eta une atseginak pasatzera gonbidatzen zaituztegu. Adin guztietako mendizaleak ongietorriak izango zarete! !

Mendiko umea naiz,

mendia det maite,

ez nintzake biziko

menditik aparte:

eta gaur kalean, ai!,

bizi banaiz ere,

ez naiz bizi mendira

begiratu gabe. (A.Arzak)

50.urteurrenaren ospakizuna

Aizkorri Mendizale Elkartea 1 urtarrila, 2013 1 urtarrila, 2013 50.urteurrena, Elkarteari buruzko albisteak 0

Aizkorri Mendizale Elkartearen 50. urteurrena behar bezala ospatzeko, mendi irteera eta ondoren plazan sagardoa eta pintxo batzuk dastatzeko aukera izan genuen.

«‹171819

Elkartea:

Mahai Erreserba

Irteerak

Estatutoak

Barne Araudia

Aseguru Polizak

Babesleak:

INFORMAZIOA

Datuen babeserako politika

Cookie politika

Pribatutasun politika

Lege informazioa

LOTURA INTERESGARRIAK

Goierri Turismoa

Arrasateko Mendizale Taldea

Gipuzkoako Mendizale Federazioa

Euskal Mendizale Fed.

La meteo que viene

Sendero Limite

KONTAKTUA

Posta: aizkorrimendi@gmail.com

Helbidea:

SARE SOZIALAK

Facebook

Twitter

2019 Aizkorri Mendizale Elkartea

Powered by Nirvana & WordPress.

Webgune honek cookieak eta/edo antzeko teknologiak erabiltzen ditu, nabigatzen duzunean informazioa biltzen eta berreskuratzen dutenak. Helburu hauetako batekin ados ez bazaude, pantaila honen bidez zure aukerak pertsonaliza ditzakezu. Gure webgunean beren cookieak sartzen dituzten enpresa kolaboratzaileak ezagutzeko, gure bazkideak botoiaren bidez sar zaitezke. Zure baimen-hobespenak banan-banan ezar ditzakezu aipatutako bazkide bakoitzarentzat. Bestelako informazioa: Cookieen erabilerari, haien konfigurazioari, jatorriari, helburuei eta eskubideei buruzko informazio osoa ezagutu dezakezu Cookie Politika horrialdean.

Onartu

Ezeztatu

Ezarpenak

Close GDPR Cookie Settings

Pribatutasun ikuspegi orokorra

Beharrezkoak diren Cookie-ak

Hirugarrenen Cookie-ak

Cookie Politika

Pribatutasun ikuspegi orokorra

Webgune honek cookieak eta/edo antzeko teknologiak erabiltzen ditu, nabigatzen duzunean informazioa biltzen eta berreskuratzen dutenak. Cookie-en informazioa zure arakatzailean gordetzen da eta zure hizkuntza-hobespenak gorde eta antzematea bezalako funtzioak betetzen ditu, orria bot-erasoetatik babesten ere laguntzen digu.

Beharrezkoak diren Cookie-ak

Google reCaptcha

"Google reCAPTCHA" (aurrerantzean "reCAPTCHA") erabiltzen dugu gure webgunean. reCAPTCHA-rekin gure kontaktu edo buletin formularioetan sarrera batzuk pertsona edo ordenagailu batek egiten dituen den egiaztatzen du. reCAPTCHA-rekin erabiltzaile-kontu faltsuei eta makinen bidez egiten diren inskripzioei aurre egingo diogu. Gaur egun, reCAPTCHA da horrelako erasoen aurkako babesrik onena (roboten erasoak).

Webgunera sartu bezain laster, reCAPTCHAk zure elkarrekintzak aztertzen ditu ezaugarri hauek erabiliz:

Erabilitako terminal-gailuaren IP helbidea

webgunean emandako data eta ordua

saguaren mugimenduak reCAPTCHA gainazaletan eta irudiak identifikatzea behar dituzten zereginak

nabigatzailearen identifikazio-datuak eta erabilitako sistema eragile mota

Google kontua, Googlen saioa hasita bazaude

Analisian jasotako datuak Google-ra bidaltzen dira. Google-k agindu bezala, Google-k ez du erabiltzen reCAPTCHAk bildutako informazioa publizitate pertsonalizaturako.

Enable or Disable Cookies

If you disable this cookie, we will not be able to save your preferences. This means that every time you visit this website you will need to enable or disable cookies again.

Hirugarrenen Cookie-ak

Polylang hizkuntzaren cookiea

Gure webgunean "Polylang" erabiltzen dugu. Polylang-ekin bisitatutako azken orrialdeko hizkuntza gordetzen dugu aukeratutako hizkuntzan edukia erakusten jarraitzeko, baztertzen baduzu hizkuntza lehenetsia gaztelania izango da.

Webgunera sartu bezain laster, Polylang-ek elkarrekintzak aztertzen ditu ezaugarri hauek erabiliz:

Bisitatutako azken orriaren hizkuntza

Bildutako datuak erabiltzailearen nabigatzailean gordetzen dira.

Enable or Disable Cookies

Please enable Strictly Necessary Cookies first so that we can save your preferences!

Cookie Politika

¿Zein helbururekin erabiltzen da nire informazioa eta nork erabiltzen du?

Webgune honek bere cookieak eta beste entitate batzuenak erabiltzen ditu, zure informazioa atzitzeko eta jarraian adierazitako helburuetarako erabiltzeko. Helburu hauetako batekin ados ez bazaude, pantaila honen bidez zure aukerak pertsonaliza ditzakezu.

Guk eta gurekin elkarlanean aritzen diren enpresek, hala nola iragarleek, publizitate-operadoreek eta bitartekariek, cookieen bidez lortutako zure informazioa erabiliko dugu. Gure webgunean beren cookieak sartzen dituzten enpresa kolaboratzaileak ezagutzeko, Ikusi gure bazkideak botoiaren bidez sar zaitezke. Zure baimen-hobespenak banan-banan ezar ditzakezu aipatutako bazkide bakoitzarentzat.

Bestelako informazioa: Cookieen erabilerari, haien konfigurazioari, jatorriari, helburuei eta eskubideei buruzko informazio osoa ezagutu dezakezu gure Cookie Politika orriaren bitartez

Cookieak erabiltzea baimentzen duzu helburu hauetarako:

+Gorde edo atzitu informazioa gailu batean

+Sortu profil bat edukia pertsonalizatzeko

+Erabili geokokapen datu zehatzak

Goiko helburuetarako zure baimena ematen baduzu, webgune honi eta bere bazkideei datu hauek prozesatzeko aukera ere ematen diezu:

Lineaz kanpoko datu-iturriak bildu eta konbinatu, segurtasuna bermatu, iruzurra eta akatsak arazketa saihestu, automatikoki bidaltzen diren gailuaren ezaugarriak jaso eta identifikatzeko erabili, iragarkiak edo edukiak teknikoki hornitu eta gailu desberdinak lotu.


Izan ez baduzu, zure nabigatzailearen konfigurazioa aldatu, bere erabilera onartzen duzula. ezagutu gehiago Badakizu gehiago

Onartzen dut

Nola erabili Google cookieak erabiltzen

Cookie bat bisitatu web guneak duzu eta webgunearen zure bisita buruzko informazio gogoratzea ahalbidetzen nabigatzailea bidaliko hala nola, zure gogoko hizkuntza eta beste aukera gisa, eta horrek zure hurrengo bisita erraztu dezake eta gunea osatzen testu-zati txiki bat da lagungarria aurkituko dituzu. Cookies oso paper garrantzitsua dute, horiek gabe webean erabilera esperientzia gehiago frustrating bat izango litzatekeelako. Informazio gehiago...

IKASTOLAK HERRIARI jaialdia. Euskalduna Jauregia beteko dugu!

Inprimatu

Email

Xehetasunak

Kategoria: Azala

Azken eguneraketa: 2023 Martxoa 24

Bisitak: 1357

Erabiltzailearen balorazioa: 5 / 5

Please Rate Vote 1 Vote 2 Vote 3 Vote 4 Vote 5

Ikastolakide agurgarria

Datorren azaroaren 27an, IKASTOLAK HERRIARI jaialdia ospatuko dugu, Bilboko Euskalduna Jauregian. Beronen berri eman dizuegu aurreko mezu batzuetan, eta hedabideetan ere argitaratu da. Euskararen eta Euskal Kulturaren bost plaza handi dira ikastolen jaiak. Euskal musikari, kantari, dantzari eta ikuskizunetako hamaika artistaren adierazpenaren erakusleiho erraldoiak. Aurten ezin izan ditugu ohikoak diren jai handiak ospatu. Baina gure konpromisoa berretsi nahian, Herri Urrats, Ibilaldia, Araba Euskaraz, Kilometroak eta Nafarroa Oinez jaien izenean, eta denen artean, itxiera orokor bat eman nahi diogu pandemiaren bigarren urte honi. Horretara, ikuskizun bikain bat antolatu dugu Bilboko Euskalduna Jauregian. IKASTOLAK HERRIARI. Beronen bitartez, urtero gure jaietan parte hartzen duten artistei eta jaietara etortzen diren herritar guztiei ere gure eskerrik beroena adierazi nahi diegu.


Gaztetxe ondoan dagoen udal mediateka XX. mendeko (1913. urtekoa) jauregia da, bere egunean Galindez sendiko jauntxoarena izanikoa. Gaztetxea ostera, Galindezen morroien etxea zen. Gerora, eraikin hauek Abadiñoko udalarenak izatera pasa, eta 1998an, hauei erabilpenik emoten ez eutsiela ikusirik, abadiñar gazteek (Abadiñoko gazte asanbladaren izenean) herrian bizitasun apur bat emoteko intentzinoz, Galindezen morroien etxea okupatu eta herriko gaztetxe bihurtu eben. Orduz geroztik, zailtasun bat baino gehiago ipini izan eutsien arren, gazteek berauen elkargunea izango zena goitik behera barriztu eben: teilatu barria jarri, zutabeak eta solairuak egin... Gaur egun, orduko aldamenetako lau hormek baino irauten ez dabela esan leiteke. Asko dira gazte asanbladak urtean zehar antolatzen dituen ekimenak: hasi herriko jaietatik, eta Abadiñoko herri eskola publikoko umeen txokolatadetaraino. Nabarmentzekoa da baina, gaztetxearen hastapenetatik, bere funtzionamendua autogestio bidezkoa izan dela, ezelako lotura instituzionalik bakoa. Amaitzeko, esan beharrik ez dagoen arren, jakin egizue zu lako deabruz beteriko gaztetxe honek herritar eta herritar ez diren pertsona guztientzat ateak zabalik dituela eta izango dituela.

Danok Urbinara!

2007/07/28

Uztailak 28, danok Urbinara. Laster bizikleta martxako argazkixek eta bidixue ikusgai egongo die!

- abadiñoko gaztetxea - 15:27

Albistearen data 07/07 2007ko UZTAILA

Enviar por correo electrónicoEscribe un blogCompartir con TwitterCompartir con FacebookCompartir en Pinterest


Gure hizkuntzaren ofizialtasuna aldarrikatzea dela eta, azken bi urte hauetan epaitegi aurrean azaldu diren gatazkak baloratzerakoan, oso garrantzitsuak izan direla esan beharra sentitzen dut.

Hain zuzen ere, aurten hogei urte beteko dira Euskal Herriko Autonomi Estatutua indarrean sartu zela (abenduaren 18ko 3/1979 Lege Organikoa). Testu honek bere 35. Artikuluan azaltzen du:

"Magistratu, Epaikari eta Idazkarien izendapena Botere Judizialaren eta Botere Judizialaren Kontseilu Nagusiko Lege Organikoetan aurrikusten den bezalaxe, egingo da, Euskal Zuzenbide Forala eta euskara ezagutzen dutenei lehentasuna emanez, izatasuna eta auzotasuna dela eta, salbuespenik egin gabe".

Geroxoago; 1982ko Euskararen Erabilpena Arauzkotzezko Oinarrizko Legeak bere 9.1 artikuluan honako jasotzen du:

"Epailaritzarekingo harremanetan, herritar guztiek aukerako hizkuntza ofizialaz baliatu ahal izango dute, inolako itzulpenik ezin eska dakiekeelarik". Horren ondoren, Eusko Jaurlaritzak itzultzaileak kontratatu zituen epaileei zama arintzeko asmoz.

Legeak lege izan arren eta gure Erkidegoko botereen ezintasuna, Botere Judizialaren jokaera arrotza eta inolako borondate ezagatik edo utzikeriagatik lege hau ez da inoiz ere bete izan, nahiz eta indarrean egon oraindik ere.

Bestalde, honi kontrapuntua ipiniz, abokatuok eta orohar euskal gizarteak duela gutxi jaso berri dugu prentsaren bidez espero genuen berri txar bat, hots; epaitegi aurrean zortzi abokatu beren bezeroen defentsan euskara itzulpenik gabe aritzeagatik Euskadiko Auzitegi Nagusiko Gobernu Batzordeak eta beste epaile edo magistratu batzuk berretsi dute ia 2.000.000.-Pztako. isuna abokatu hauentzat eta, guzti hori, gure hizkuntzaren ofizialtasuna (justu izatetik at, legezkoa dena) nahi izateagatik.

Euskadiko Auzitegi Nagusiko Gobernu Batzordeak dio nola Espainiako Auzitegi Konstituzionalak bere 1997ko urriaren 1ean emandako auto esanguratsu hartan zioen euskara justizi administrazioan erabili nahi izateak garbi uzten duela euskararen gabezia edukin konstituzionalari dagokionez. Ez Konstituzioak ezta gaur egungo legeek ere ez dute bermatzen hizkuntz koofizialtasuna Justizi Administrazioan. Esaldi hau ondo ulertzeko, esan beharra dago Espainiako Botere Judizialak ez duela arautu ahal izan (ez ditugu sakonduko arrazoiak idatzi honetan) Euskalerriko Autonomi Estatutuak lehen aipatu dugun 35. artikulu hori. Horrela bada, esaera zahar batek dioen bezala usteak gutxienez erdia ustela, (gertatu zaigun bezala) eta beste erdiak itzulpena behar omen.

Aipaturikoa, berez nahikoa izango ez balitz bezala beraien errugabetasuna bermatzeko, Auzitegi Konstituzionalaren autoak aipatzen du nola Giza Eskubideko Auzitegi Europarrak dioen akusatuek badutela interpretari bat izateko eskubidea beraiek epaitu behar dituen Auzitegiaren hinkuntza ondo menderatzen ez badute. Ez da txantxetako ausardia onartzea euskararen ezofizialtasuna eta hori gutxi balitz, euskaldunoi atzerritarrei eskeintzen dieten tratamendu bera ematen digute, geure etxean itzultzailea alboan ipiniaz.

Gauzak horrela, legalitate printzipioak -legeei zor zaien errespetua alajaina- gu zigortzera bultzatu ditu epaileak, esanaz epaiketa horretan euskara ez jakiteagatik justizia emateaz abstenitu izan baziren, epaile beraiek disziplina erantzunkizun baten aurrean aurkituko zituztela beraien buruak. Abstenitze hori, badirudi Konstituzioaren aurkako delitu larria dela eta Zuzenbidezko Estatuaren zutabeak kinka larrian geratuko lirateke. Auzitegiak ezin dute bere kabuz lege berririk eman edo sortu eta gehienez berezko duen jakinduria, norbanakoen eskubideak printzipioak, lojika, eta hermeneutika erabiliaz dauden legeak interpretatu baizik dagokion jurisprudentzia sortuz. Ez dugu guk ukatuko lana saila dela esaten badugu eta are gehiago lanbidea, familia, soldata eta bidaiatze derrigortuak funtzionario nazionalen bizizetzan tartekatzen direnean. Arazo hau, ondo ulertu nahi izanez gero, beraien ustetan euskara ikasteko zailtasun jasangaitzan datza. Epaileek, nahiz eta jende azkarra bezala kontsideratuak izan orokorrean ez dute denborarik hizkuntza berriak ikasteko eta noski, nahiago izan dute abokatuok zigortu beraiek duten betebeharrez pentsatu baino. Izan ere, nahiz eta gehienok Justizia Administrazioa "zerbitzu publiko" bat bezala kontsideratu ez dugu ahaztu behar Estatuko hirugarren boterea dela eta, beraz, ezin ahaztu Botere Judizialak bere arau eta beste lege guztiak interpretatzen dituela. Eta argi utzi behar da inori ez zaiola gustatzen bere buruaren lepotik harria zintzilikatzea.

Beste era batera esanda, beraien esanetan ez dago zalantzarik gure protestaldia arrazoi politikoetan oinarrituta dagoela eta ez juridikoetan. Dena dela, eta bakoitzak bere interpretazioak eta mamuak astintzen dituen bitartean, arestian aipaturiko abokatu multzo honi enbargatu zaizkie bere kontu korronteak edo ondareak magistratu batzuk ezarritako isunei aurre egiteko.

Nola nahi ere, esan behar dugu, eta itxaropenik galdu gabe gaurko Jaurlaritzako Justizia Saila, Abokatu Elkargoetako Euskara Batzordeek eta epaile batzuk lanean ari gara eguneroko lan isilean gauzak hobetu daitezen, formulariak prestatzen, aldian gero eta demanda gehiago euskara hutsean aurkezten, Botere Judizialari presioa eta proposamenak eginez, epaitegietarako zirkuito euskaldunak esijitzen, Fiskaliari xaxatzen. Gauzak horrela, azken berrien arabera orain egun batzuk dela, lehendabiziko aldiz Botere Judizialaren Kontseiluak onartu du meritu bezala onartuko duela euskara eta Zuzenbide forala jakitea Euskal Erkidegoko epaile ordezkoa bezala izendatua izateko. Horretarako Botere Judizialaren Ikasketa Batzordea behartu du erabaki dezan zer nolako euskara ezagutza maila behar duten izan epaileek meritu bezala onartua izan dadin.

Lerro hauek bukatzen ari naizela albiste berri bat (ekainaren 14koa) etorri zait eskura, hala nola, Santiago de Compostelan bildu den Botere Judizialaren Plenoak erabaki omen du hemendik aurrera Eskola Judizialetik irtetzen duten epaile berri elebidun edo eleanitzak lehentasuna izango dutela beraien lehen destinoa aukeratzerakoan. Egoera berri baten ezaugarri pozgarria dela ezin dugu ukatu.

Funtsean, gure ustetan, arazoa ez da konponduko epaile, idazkari eta funtzionari guztiei hizkuntza ezagutza maila duin bat esijitzen ez zaien bitartean. Esanak esan, hogei urte eta gero hau.


Plugin hau ez da probatu WordPressen azken 3 bertsio garrantzitsuenekin. Baliteke, jada, mantentze edo euskarririk ez izatea, eta, WordPressen bertsio berriagoekin erabiltzen denean, bateragarritasun arazoak izan ditzake.

Deskargatu

Custom Field Bulk Editor

SparkWeb Interactive, Inc.-(e)n arabera

Xehetasunak

Berrikuspenak

Instalazioa

Garapena

Ikuspegi Aurreratua

Laguntza

Estatistikak

Bertsio aktiboak

Deskargak, Eguneko

Deskargen historia

Aukera Aurreratuak

Atal hau erabiltzaile aurreratuentzat eta garatzaileentzat soilik da. Hemen, probetarako eta hezkuntza helburuetarako aurkezten da.

Aurreko Bertsioak

Baliteke pluginen aurreko bertsioak seguruak edo egonkorrak ez izatea. Ekoizpen webguneetan erabiltzeko, ez dira gomendagarriak.


Atzoko emaitzak jakinda, EH Bilduko zerrendaburu Mikel Arregi Ertxinen aurreneko balorazioa jakin nahi izan du Danbolinek. Jasotako zorion mezu guztiak erantzuteko tarterik gabe hartu gaitu eta anekdota gisa gogoratu du, aurten 600 mezutik gora jaso baditu ere, orain lau urte dozena erdi ez zituela jaso.

Sentsazioez galdetuta, sentsazio onak zituztela esan du, “genituen sentsazio on horiek baieztatu egin dira hautez ontzietan”. Eskerrik beroenak eman nahi izan dizkie beraiengan konfiantza jarri duten guztiei, “konfiantza hori guretzako obligazioa izango da eta benetan gure onena emango dugu herri honen alde, beti ere adostasuneko ikuspegi batetik”.

Emaitzak oso onak izan direla gaineratu du Arregik “besteak beste 2011ko gure emaitzak gainditu egin dira. Inoiz udal hauteskundeetan jasotako emaitzarik onenak izan dira eta horrek zerbait adierazten du. Apirileko hauteskundeetan Podemosek atera zituen botoak batuta baino gehiago atera ditugu orain. Dena mugitu da, gazte jendea ere mugitu dela ematen du, auzoetakoa ere ederra izan da, Arroabekoa… Herri bezala desoreka bat badugu eta garbi dago auzoei arreta handiagoa jarri behar zaiela”.

Datozen lau urteak

Klabea parte hartzean egongo dela azpimarratu du eta oposizioarekin gauza asko konpartitzeko prest daudela. “Jendearekin egin nahi dugu aldaketa. XXI. mendea herritarren politika izatea lortu beharra dago eta hori arduretan egotea tokatzen zaigun denon eginkizuna da eta guk horretan jarriko ditugu gure indarrak herriko eremu estrategiko guztiekin; hezkuntza, kultur eragileak, kirol eragileak… Hala nahiko genuke eta horretara joango gara, harreman zuzenera. Lau urte hauetan uste dut aukera handiak egon litezkeela eta saiatuko gara oposizioari ere eskua luzatuta bere garaian hitza eman genuen bezala lan egiten”.

Zestoatik kanpoko emaitzez

Nafarroako emaitzek penatu dute Arregi. “Zestoan oso pozik gaude baina nik behintzat euskaldun bezala pena handia hartu dut Nafarroan bere garaian aldaketaren alde egindako apustua eredu bezala neukalako, uste dudalako horrek izan behar duela Euskal Herri osorako eredu eta zoritxarrez ez da atera eta horrek gazitu egin dit Zestoakoak emandako poza”.

Irakurle, gure webgunean albiste hau irakurri baduzu, publizitate eta erakundeen diru laguntzez gain, urtero 30 euroko diru ekarpena egiten duten 350 bazkidetik gora ditugulako izan da. Mila esker bazkide! Herri eta auzoetako berri euskaraz emanez, normalizaziora bidean gure ekarpena egiten jarraitu nahi dugu. Proiektua sendotzen lagundu nahi baduzu, egin zaitez bazkide.

Egin zaitez bazkide

Albiste gehiago

[ELKARRIZKETA] M28: alkategaiak hauteskundeei begira

Ekainaren 17an izango da udalbatza berria osatzeko ekitaldia

[LAN ESKAINTZA] Arlo digitalerako langile bila gabiltza Danbolinen

Erresistentzia jaialdia antolatu du gazte asanbladak larunbaterako

Partekatu:

Previous Article 147. Botila erdi hutsa erdi betea

Next Article Herriko txikienek festeterako ekintzak bozkatzeko aukera izango dute asteartean

INKESTA

Pilotak eta futbolak pisu berdina al du Zestoan?

Bai

Ez

Ez dakit

Emaitzak

Loading ...

Datozen ekitaldiak

Eka 8

Egun guztia

Zestoa Osasuntsu

Eka 9

Egun guztia

Umeen eguna gaztetxean

Eka 10

8:00 am - 5:00 pm

Erresistentzia jaialdia

Eka 12

Egun guztia

Furgobaratza

Egutegia ikusi

GIDA

publi eskelak lateral

— 2023-06-05

AZKEN ALDIZKARIA

Maiatza 2023

— 2023-05-22

Irakurri apirileko zenbakia hemen.

JARRAI GAITZAZU

Danbolin

KONTAKTUA

Zestoa - 20740

www.danbolin.eus

info@danbolin.eus

GUNEAREN MAPA

Albisteak

Multimedia

Paperekoa

Komunitatea

Eskelak

Gida

Argitalpenak

Aldizkariak

Liburuak

Nor gara

Kontaktua

AZKEN POSTAK

Zestoarrak Herriarteko txapelketatik kanpo gelditu dira

[LAN ESKAINTZA] Arlo digitalerako langile bila gabiltza Danbolinen

Gaur eta bihar, Azpeitian eta Zumaian, Adrian Almazan: “Krisi Sistemikoan gaude… Hego Euskal Herriko ekonomia eredua aldatu eta hobe daiteke…”

Erresistentzia jaialdia antolatu du gazte asanbladak larunbaterako

Gaztetxeko umeen eguneko ekintzetan parte hartzeko izen ematea zabalik

Ekain igoera egingo dute ostiralean, kobaren aurkikuntzaren urteurrena ospatzeko

Login to this site requires ssl communication.

Click here to reload the page over ssl.

Username:

Password:

Remember me

Lost your password?

Enter your username or email:

Back to login

Diruz lagundutakoa

Proiektu laguntzaileak

DANBOLINeko edukiak kopiatu, moldatu, zabaldu eta argitaratzeko libre zara, beti ere, gure egiletza direla aitortzen baduzu eta baldintza beretan egiten baduzu.


ESAIDAZU EGIA BA talde erakusketak Bizkaiko Foru Aldundiko 2003-2004 biurtekoan bekatutako bederatzi artisten proiektuak biltzen ditu: Roberto Aguirrezabala, Zigor Barayazarra, Gorka Eizagirre, Borja Estankona, Kepa Garraza, Alejandro Goienetxea, Enrike Hurtado, Saioa Olmo eta Ixone Sadaba. Arte praktikara hurbildu eta berori ulertzeko modu ezberdinak aztertzen dituzten izaera anizdun proposamenak dira, ikusgarritasun plataforma ber-berean elkartzen diren lorpen eta desengainuen bitartez eginez; bertan azken urteotan bere protagonistek deskribatutako ibilien eklektikotasunaren inguruan gogoeta egiten delarik. Proposamenen desberdintasunak ez du ezertara ere kanpoan uzten interes puntu komun batean euren bilkura: luzapen eremu bat bideratu eta jarraipenagatik egin apustu.

Erakusketan 'Frank Nugan, Michael Hand and Nugan Hand Ltd. of Sydney. Australia. c. 1972-80 (8th Version)' aurkezten da, Mark Lombardi-ren (1951-2000) lan bat. Arte praktikaren hurbilketa erreduktibista planteatzetik urrun, trazadura formal doi 'eta bikain' baten bitartez bizi dugun eremu hori ulertzeko edozein saiakeratan gurutzatzen diren erlazio, ibili eta bideen konplexutasuna aurkezten du.

Informazio guztia antzeman, antolatu eta konektatzeko ezintasun hori da, sarritan, bidea hasi zuten artista askoren desenkantuak eta uzteak eragiten dituena. Egitura honetan jarraituz, mostrak balizko ibilbideek ikusgarritasuna izan dezaten, mundu osoko museo, arte zentro eta fundazioek kudeatutako artistei zuzendutako 100 deialdi baino gehiago kontsultatzeko beka eta egoitza programei buruzko artxibategi bat dauka. Almudena D�ez-ek egindako proiektua da.

Halaber, eta ziurrenik oraintsuko artea inskribatzen den jarraikako ibiliaren ideia honetan, Raimundas Malašauskas-ekin hitzaldiak antolatu dira, idazlea eta Vilnius-eko CAC-eko komisarioa, eta baita RMS La Asociación-ekin ere, Madrileko komisario kolektiboa. Proposamen biek zera dute komunean, preseski, lan bide berriak gaitzeko ahalmen frogatua, testuinguru xelebreetan ere, batzuetan 'etsaitasunezkoak' badira ere: Malašauskas-ek zuzenduriko lituaniar telebista publikoko programa bezalako proiektuak martxan jartzetik, zeinak artista eta komisario talde txiki batekin Vilnius hiri txikia erakusketa, seminario, hitzaldi eta bisiten bitartez arte praktikarako interesdun gune bilakatu duen sail bat hasi zuen; Madrilen hilabete bi beranduago bertan behera botatzeko zegoen eraikin batean RMS-k komisariatutako erakusketaraino.

Erakusketa dela eta Albert Folch-ek diseinatutako katalogo bat argitaratuko du rekalde aretoak, artisten idatzi eta lanekin eta mostran zehar sortutako dokumentazioarekin. Lars Bang Larsen, Olatz González, Beatriz Herráez, Miren Jaio, Paloma Martín Llopis eta Asier Mendizabal-en testuak izango dira. Argazkiak Begoña Zubero-renak.


Zein da irizpidea? Mendebaldean dauka erakoez abusatzen da, bale, baina zein da egiazki araua? Noiz da zuzena, berez, eduki?

Zenkiu!

Iepa, Amayika:

Hemen, nobedade handirik gabe.

Ea:

Badira/baditugu bi sistema. / Bi sistema daude/dauzkagu.

Mendebaldean gero eta nagusiago den sistema ulertzeko modurik sinpleena, nik uste, gaztelaniaren bilakabideari erreparatzea da, horren kalkoa baita gakoa.

Gaztelaniaz, gaur egun, ha, arkaismotxoren bat gorabehera, aditz laguntzailea da soilik; bestela, tiene erabiltzen da sistematikoki. Funtzio-banaketa hori kalkatzen du(gu), gupidarik gabe, oraingo mendebaldetar hiztun askok edo, dagoeneko, gehienek; idazle batzuek ere, hala nola Atxagak, bide horretatik jo dute.

(Eredu horretan, formalki eduki aditzaren adizkia izan arren, izan aditzaren formatzat ere erabiltzen du hiztun/idazle askok dauka: Ez du inoiz lagunik izan baina Ez dauka lagunik).

Salbuespenen bat bada, hala ere, baina azalpen hori baiestera datorrena; izan ere, oraingoz, jende gutxik esango luke *Pellok anaia dauka Mikel: joskera horrek ez du paralelorik gaztelaniaz, eta horregatik salbatu da, noski, haren anaia da>anaia du moldea inbasiotik.

Kontua konplexuagoa da (izan/egon ere tartean sartuz gero, batik bat[1]), eta joskerari ere eragiten dio (baditu arazoak / arazoak dauzka), baina horixe da funtsezkoena du/dauka formen lehiari buruz.

Gertatzen da, ordea, euskara jada egina zegoela ha>tiene aldaketa hori kalkatzen hasi aurretik, eta eredu zaharrago hori bizirik dagoela neurri handi batean, baita euskal hiztun gaztelaniadunen artean ere. Zer esanik ez, ekialdean (iparraldean, frantsesez halako aldaketarik gertatu ez delako noski), ez du halako lekurik dauka orotariko horrek.

Jakina, du>dauka aldaketa nagusitu ez den sisteman, du da, berdin berdin, laguntzaile zein trinko. Sistema horretan, beraz, libre geratzen da dauka adizkia du adizki trinkoaren ordezkoa izatetik, eta zentzu markaturen bat izaten du, iraute batekin lotua betiere:

gordinik/egosirik daukagu[2] [eduki, tener: egoera]

eskuan dauka ezpata [eduki, sostener: heldu, eutsi]

bi elektroi dauzka [eduki, contener: barruan]

egoki(tzat) daukate [eduki, considerar: uste izan (X Y dela)]

…

Araua eskatzen duzu. Zer nahi duzu esatea? Nik neuk (ez ahal naiz bakarra izango! ), azaldu ditudanengatik, batuagotzat daukat halako esanahi markatuetarako gordetzea dauka, baina auskalo zertara garamatzaten soziologiak eta arrunkeriak.

Egia esan, nagusi-nagusi dabilena nahaste kaotikoa da: dirua daukat (?) baina ikusita ditut (! ), eta abar. Mendebaldeko hiztun askorentzat, bistan da, gauza bera-edo dira dauka eta du (hots, adizki trinkoetan behintzat, eduki eta izan).

Eta, ez pentsa, nire eta nire antzeko batzuen erabileran ere, justifikagaitza da formalki aukera joskera berezi batzuetan (belarriak hala agindurik): esan beharra daukat, ez daukazu hori esaterik…

Tarte bat bada, beraz, lausoa, baina, gainerakoan, eredu bien artean aukeratu behar. Zure hizkeraren kasuan, ez da dudarik; inorenak zuzentzerakoan, berriz, ahal baduzu, pertsuaditu testugilea, eta, ezin baduzu, koherentzia behintzat eskatu.

Eta, batez ere, saiatu ez erotzen.

Juanito Argilun

Gabon!

Oraintxe aztertu dut zure azalpena. Arras argigarria!

Hala ere, ez daukat dirurik erakoek ez didate holako belarriko minik ematen (baina ni beti ez dut dirurik-en alde! ), baina ikusita ditut… puf! Gogorra! Lankideei, hala ere, ez zaie kaskoan sartzen ikusiak ditut ere euskara dela, eta, tira, lortu dut ikusita ditut baztertzea eta gutxienez ikusita dauzkat edo ikusiak dauzkat erabiltzea (ikusirik zientzia-fikzioa da).

Mila esker!

[1] Horretaz eta bestez: <<Bada arazoriketik arazoak dauderaino: existentzia-predikazioa eta inespezifikotasuna>>, Juan Garzia, in GRAMATIKA JAIETAN: PATXI GOENAGAREN OMENEZ, X. Ariagoitia, J. Lakarra (<<Julio Urkixo>> E. F. M.aren Urtekariaren Gehigarriak, LI).

[2] –(r)ik atzizkiarekin konbinaturik, (ia-ia) hizkera guztiek darabilte dauka/dago, eta ez du/da, eta berdin, noski, –ta/-da atzizkiarekin ere. Artikuluarekin, aukerakoak dira bi moldeak: ikusia dut/naiz zein ikusia daukat/nago.


2016-10-19T18:15:00+02:00 2016-10-19T18:15:00+02:00 - 2016-10-19T20:15:00+02:00 2016-10-19T20:15:00+02:00

Non

Kulturate. Jokin Zaitegi Gela

Informazio gehiago

Toni Morrison

Itzultzalea: Anton Garikano

(Elkar, Alberdania, 2004)

"1987an argitaratutako Maitea (Beloved) hau beltzek Ipar Amerikan izan duten esperientziaren kronika da. Gertutik islatzen digu esklaboen historia, eta haien ahalegin etsia askatasunaren bila. Benetako gertaera batean dago oinarritua: Margaret Garner kentuckyarrak “nahiago izan zuen bere eskuak blaitu seme-alaben odolaz, haiei esklabotzaren girgiluak jantzi baino...” (The Cincinnati Daily Enquirer, 1856ko ekainak 29). Horrela, esklabotzaren mendean bizi dira eleberriko pertsonaiak, gehienbat emakume beltzak: esklabotzak ondarea urratu die –Afrikako erroak suntsituz–, amatasuna ukatu die –beren haurrak azienden pareko dira edo ez dute haien berri–, eta gorputza bortxatu die –ez dira maitatzeko libre, eta etengabe daude sexu-esplotazioaren arriskuan". Elkar argitaletxea


Liburu txikia eta laburtuta, baina partida bat martxan jartzeko behar dituzun arau guztiekin. Orri gutxiekin abentura-ordu asko lortuko dituzu horrela.


177. arauan daude jasota. Erabilitako irizpideak 66. arauan («Santutegiko izen ohikoenak») eta 76. arauan («Latin eta greziar pertsona-izen klasikoak euskaraz emateko irizpideei buruzko erabakia») erabilitako berak dira, eta izen batzuk errepikatuta ere ageri dira. 202 izen daude zerrendan; ustez Bibliako izen garrantzitsu edo ezagunenak. Hauek, besteak beste: Absalom, Adam, David, Done Petri / Simon Petri, Elias, Eva, Ezekiel, Javheh (≠ Jehova, ‘Jehovaren lekukoak’), Jesu Kristo, Joakim, Judit...

Aipamen berezia merezi dute zerrenda horretan dauden lau izenek: Jakue, Josef, Marko eta Petri. Izen horiek, Hegoaldean, Santiago, Jose, Markos eta Pedro izen-moldean erabiltzen direnez, eta tradizioa ere badutenez, Euskaltzaindiak ez ditu baztertzen Hegoaldeko liturgian erabiltzeko.


Hegazti honek bizkarraldea berdea, ipurtxuntxurra horixka eta sabelaldea zurixka du. Pileoa gorria. Arrek bizar-kutsu beltza eta gorria dute, emeek beltza. Gazteek sabelaldea tantaz beterik dute. Hegan mugimendu uhindu bereizgarria dute. Enborretan gora egiten du buztanaz lagundurik.

Habitata: ingurune mota ugaritan agertzen da eta EAEn, landazabal kantauriarretik hasita Arabar Errioxako zuhaiztietaraino eta baso zabaletatik (horietan soilguneak ditu nahiago) landaketa artifizial ugariko eskualdeetaraino, beti ere zuhaitzak badaude. Habitat gustukoenak paisaia erdi irekiak dira; izan ere, habia egiteko hosto erorkorreko zuhaitz zaharrak bilatzen ditu batetik; bestetik, elikagaiak, batez ere inurriak, topatzeko eremu zabalak bilatzen ditu.

Itsasondoko populazioak eta mehatxuak: okil berdea arrunta da Itsasondon, nahiz eta hainbat ekintzek bere habitata kaltetzen duten, hala nola, errepide alboko zuhaitzen mozketak, zulodun zuhaitzen mozketak, deforestazioak, landare-hesien urritasunak, etab. Plagizidek ere negatiboki eragiten dute beren baliabide trofikoa diren inurrietan.


Aritz Murua: “Arrasateko alkatetzatik nire bizilagunen bizi-kalitatea hobetzen lagun dezaket” [Testua: PSE] | Mondraberri Arrasateko Ataria

HASIERA

Albisteak

Kultura

Kirolak

Auzoak

Iritziak

Eskelak

Hasi saioa

Ongi etorri!Zure kontuan sartu

Zure erabiltzaile-izena

Zure pasahitza

Pasahitza ahaztu dut

Pasahitza berreskuratzeko

Zure pasahitza berreskuratu

Zure e-posta

Bilaketa

2.6 C

Bergara

Asteartea, 30 maiatza, 2023

Facebook

Instagram

Twitter

Youtube

HASIERA

Albisteak

Kultura

Kirolak

Auzoak

Iritziak

Eskelak

Search

Hasiera Albisteak Aritz Murua: “Arrasateko alkatetzatik nire bizilagunen bizi-kalitatea hobetzen lagun dezaket”

Albisteak

UDAL-POLITIKA

Aritz Murua: “Arrasateko alkatetzatik nire bizilagunen bizi-kalitatea hobetzen lagun dezaket” [Testua: PSE]

Mondraberri

-

2022-11-08

0

461

Facebook

Twitter

WhatsApp

Print

Email

Gipuzkoako PSE-EEko idazkari nagusi José Ignacio Asensiok sozialistek erakundeetan egiten ari diren kudeaketa goraipatu du. Gipuzkoako Foru Aldundian sozialistek buru diren hiru sailetan 326.000 euro baino gehiago inbertitu dituzte Arrasaten, eta Iñaki Arriola sailburu sozialistak zuzentzen duen Eusko Jaurlaritzako Etxebizitza Saila babes ofizialeko 184 etxebizitza eraikitzen ari da Arrasaten. Etxebizitza horien %60 baino gehiago alokatzeko etxebizitzak izango dira, eta gazteentzako 12 zuzkidura-bizitoki eraikiko dira Sindikatuen etxean, gazteen emantzipazioa bultzatzeko.

Aritz Muruak gaur eguerdian azaldu duenez, PSE-EEk Arrasateko alkatetzarako hautagaitza aurkeztea erabaki du, ziur baitago udalerriko bizilagunen bizi-kalitatea hobetzen lagun dezakeela, “Alderdi Sozialistak beti egin duen bezala”.

Muruarekin batera, Jose Ignacio Asensio Gipuzkoako PSE-EEko idazkari nagusia izan da, Kulturola eraikinean egin den hautagaitzaren aurkezpen ofizialean, Blanca Roncal Arrasateko PSE-EEko idazkari nagusiarekin, eta Víctor Fuentes Obra, Zerbitzu, Mantentze eta Auzoetako zinegotziarekin eta Yoanna Sánchez Berdintasun zinegotziarekin batera.

Udal talde sozialistaren bozeramailea bereziki harro agertu da PSE-EEk Arrasaten duen zerbitzu-orriarekin. Sozialistek udal gobernuan izan duten presentziari esker, lau urte hauetan martxan jarri diren neurri eta proiektuen zerrenda luzea sustatu da, besteak beste, autobus geltoki intermodala, Rafaela Romero diputatu sozialistak bultzatzen duen bidegorri-sarearen konexioa, Arrasaten argiak LED teknologiara aldatzea, goiko auzoetako irisgarritasuna hobetzea Makatzena, Erguin, El Ferial eta Santa Marinan igogailuak jarriz, haur-parkeak eraberritzea, eta lehen parkour parkearen inaugurazioa, Obenerrekan zegoen erabilerarik gabeko frontoia aprobetxatuz degradatuta zegoen eremu batean, eta Arrasaten indarkeria matxistaren aurkako bigarren tokiko plan integrala bultzatzea.

Aritz Murua arrasatearra da eta bizitza osoa darama, 44 urte, “beti” Arrasaten bizitzen. Horregatik, esaten du herria ondo ezagutzen duela, bertako jendearen arazoak, biztanleak, auzoak. Azken finean, bertako jendea, bere beharrak eta nahiak ezagutzen ditu eta, beraz, 2023ko maiatzaren 28an udal hauteskundeetara aurkeztuko duen hauteskunde programa ez dago inprobisatuta. Bere helburuen artean lehenik eta behin udalerri hau modernizatzen laguntzea dago, hiri-ingurunea garatuz eta bizigarriago bihurtuz. Bestalde, oztopo arkitektonikoak kendu nahi ditu, mugikortasuna errazteko eta auzoen arteko joan-etorriak hobetzeko. Gainera, emakumeen eskubideak garatzeko eta babesteko proiektuak bultzatzeko, eta indarkeria matxistaren eta jokabide matxisten aurka lan egingo du. Era berean, herritar guztientzako zuntz optikoaren garapena erraztu nahi du, guztion aukera-berdintasuna eta bizi-kalitatea bultzatuz.

Bestalde, Arrasateko Udalaren eta PSE-EEk kudeatzen dituen Eusko Jaurlaritzako eta Gipuzkoako Foru Aldundiko sailen arteko laguntza nabarmendu du. Komunikazioa etengabea izan da udal talde sozialistarekin eta elkarrizketa horrek fruitu garrantzitsuak eman ditu, Jose Ignacio Asensio Gipuzkoako Ahaldun Nagusiordeak ere baieztatu duen bezala. “Sozialistok, kudeatzen ditugun erakundeetan, proiektuak bultzatzen ditugu Arrasaten bezala, identitate-ametsetatik urrun dauden proiektuak, herritarren benetako arazoei erantzuten dietenak: etxebizitari, garraio publikoari, ingurumenari, kulturaren ikusmolde anitzari, gure gazte eta nerabeek beren ametsak bete eta etorkizuna izan dezaten lortzeari”. Horregatik, ziur dago Aritz Murua dela hautagai onena Arrasaterentzat, bere herritarren beharrak ezagutzen baititu. Are gehiago, datozen lau urteetarako helburuak zein jarduketak argi dituelako. Aritz Muruaren hautagaitza Arrasatek eta arrasatearrek behar duten bai konpromisoaren, bai seriotasunaren bai etorkizuneko ikuspegiaren bermea da”, esan du.

Gipuzkoako Foru Aldundian, sozialistek zuzentzen dituzten hiru departamentuak 326.0000.000 euro baino gehiago inbertitzen ari dira legegintzaldi honetan. Mugikortasuneko eta Lurral Antolaketako diputatu arrasatearra, Rafaela Romero Kataideko bidegorria sustatu du, baita Luraldebusen flota berritzea Debagoienan ere; Kultura eta Kiroleko diputatu, Harkaitz Millanek 644.375,14 euros inbertitu ditu, besteak beste, Kulturola eraikina zaharberritzeko; eraikin hori bertako hainbat elkarteren jarduerak hartzeko helburu duen kultur `fabrika´ da, eta Arrasateko Industria Ondare horren zati bat berreskuratzen du. Eta, Ingurumena eta Obra Hidrauliko Departamentutik ia 600.000 euro inbertitu dira trantsizio energetikoa eta herritar-ereduaren aldaketa bultzatzeko, eta merkataritza eta empresa txiki eta ertainei laguntzeko. Bestalde ekonomia zirkularra bultzatzeko proiektua sustatzen ari da, Ekiola Arrasateko energía-kooperatiben planifikazioa bultzatzu ere, azpiegitura berdeak eta eremu degradatuen eraldaketa ahaztu gabe, Debagoiena eta Arrasate bezalako industrialde batean eta eskualdeko kiroldegien trantsizio energetikoa bultatuz ere.

Azkenik, Iñaki Arriola sailburu sozialistak zuzentzen duen Etxebizitza Saila Arrasaten egiten ari den kudeaketa ere aldarrikatu du Asensiok. Arrasaten babes ofizialeko 184 etxebizitza eraikitzen ari dira, eta horietatik %60 baino gehiago alokatzeko etxebizitzak izango dira, eta gazteentzako 12 zuzkidura-bizitoki eraikiko dira sindikatuen etxean, gazteen emantzipazioa bultzatzeko.

ETIKETA

aritz murua

ARRASATE

pse

Facebook

Twitter

WhatsApp

Print

Email

Mondraberri

ERANTZUN BAT UTZI Erantzuna bertan behera

Zure iruzkina utzi, mesedez!

Sartu zure izena hemen

Helbide elektroniko okerra idatzi duzu!

Sartu zure helbide elektronikoa hemen

Gorde nire izena, posta elektronikoa eta webgunean nabigatzaile honetan iruzkinak egiteko hurrengo aldian.

Δ

KATEGORIAK

HASIERA

Albisteak

Kultura

Kirolak

Auzoak

Iritziak

Eskelak

SARE SOZIALAK

Facebook

Instagram

Twitter

Youtube

MONDRA BERRI

www.mondraberri.eus

Tel: 943 797837

Arrasate Pasealekua 3-bajo

P.K. 101

20500 – ARRASATE

mondraberri@gmail.com

Newsleterra

Izena eman

© Mondraberri 2019 - MONDRABERRI Mondraberri@gmail.com - www.mondraberri.eus Tel: 943 797837 - Arrasate Pasealekua 3-bajo / P.K. 101 - 20.500 - ARRASATE


Anitzek lagundu zieten alemanei
Alemanei lagundu zien jende anitzek, sosagatik, noski. Alemanak joan zirelarik, zigorrak izan ziren; emakumeei ilea moztu eta horrelakorik izan zen galdetuta, Mariannek baietz dio, baina eurek ez zituztela ikusi, ez zirelako herrira jaisten.

Hizlaria(k): Arhancet, Pierra ; Arhancet Üthürri, Marianne

Embed Deskargatu

Deskarga:

Bideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ATH-001-045 kodeko bideoa nahi duzula aipatzea: ahotsak@ahotsak.eus

Txertatu bideoa:

Tamaina:

640 x 480

960 x 720

Alemanei lagundu zien jende anitzek, sosagatik, noski. Alemanak joan zirelarik, zigorrak izan ziren; emakumeei ilea moztu eta horrelakorik izan zen galdetuta, Mariannek baietz dio, baina eurek ez zituztela ikusi, ez zirelako herrira jaisten.


Dakizuen bezala, aurten ere Amezketako ordezkaritza dugu Herriarteko Pilota Txapelketan. Ostiral honetan Oñatin izango dira joaneko partidak arratsaldeko 18:30etan.


Gako-hitzak Antineoplasikoak Antisorgailu hormonala Bihotz-hodietako gaixotasunak Hauskortasuna alboko esklerosi amiotrofikoa elebitasuna erorketa-arriskua estresa genero-ezberdintasunak gernu-inkontinentzia haurdunaldia jarduera fisikoa jarraipen farmakoterapeutikoa mikroingurunea minbizia osasun-arreta ospitaleratzea prebentzioa preskripzioa tratamendua zoru pelbikoa

Aldizkariaren laguntza

Egileei buruz

Maialen Olazabal-Loyola

Nerea Marin-Lacarta Marin

Arantza Lekuona-Artola

Jakinarazpenak

Ikusi

Harpidetu

Open Journal Systems

Hasiera

Guri buruz

Hasi saioa

Erregistratu

Bilatu

Unekoa

Artxiboak

Lantaldea

Hasiera > bol: 1, zk: 1 (2017) > Olazabal-Loyola

Deskargatu PDF fitxategi hau.

Hautatu duzun PDF fitxategia hemen kargatu beharko litzateke, zure web arakatzaileak PDF formatua duten testuak irakurtzeko plugina instalatuta badu (adibidez, Adobe Acrobat Reader irakurlearen bertsio berri bat).

Osterantzean, PDF artxiboa zuzenean deskargatu dezakezu zure ordenagailura, eta bertan PDF irakurle bat erabiliz ireki dezakezu. PDFa deskargatzeko, egin klik beheko “Deskargatu” estekan.

PDFak inprimatzeari, godetzeari eta horiekin lan egiteari buruzko informazio gehiago nahi baduzu, Highwire Press-ek PDFei buruz maiz egiten diren galdera (FAQ) lagungarriak eskaintzen ditu .


ZINEMAON taldea, hileko lehenengo asteazkenetan elkartzen da, 19:00etan San Martin plazan. Animatu eta partehartu!


10 February, 2019 /in Berria, Deia, Euskal Herria, Gay, Homosexualitatea, Kultura, Transexualitatea /by Editorea

Otsailaren 18tik martxoaren 3ra ospatuko da Zinegoak jaialdiaren hamaseigarren edizioa, Bilbon. Nazioarteko LGTBI zinema eta arte eszenikoen jaialdiak genero adierazpena jarriko du erdigunean, luma izatearen harrotasuna aldarrikatuz. 11 euskal ekoizpen izango dira guztira

Cassandro el Exótico borrokalaria da jaialdiaren karteleko protagonista. zinegoak (Zinegoak)

Bakoitzak nahi duen modukoa izatea eta horrela adieraztea, nahi duen eran eta nahi duen tokian. Horra aurtengo Zinegoak jaialdiaren aldarrikapen nagusia, genero adierazpen librearen defentsa. Urtero bezala, zinema eta kulturaren bidez, eta gizartea eraldatzeko eta bere aniztasuna azaleratzeko asmoz, hitzaldiak, dokumentalak, pelikulak eta antzerkia biltzen dituen jaialdia antolatu du Zinegoak Elkarteak, otsailaren 18tik martxoaren 3ra bitarte, Bilbon. Identitatearen, jatorriaren, sexualitatearen eta gorputzen gainetik, izakiaren “izateko harrotasuna” aldarrikatuko du jaialdiak.

Lumaz harro lelopean, “luma izatearen harrotasunaren” defentsan jarriko du arreta aurtengo Bilboko Gay-lesbi-trans Zinema eta Arte Eszenikoen Jaialdiak. “Harrigarria da zelan, egun, LGTBI kolektiboaren barruan ere, luma izatea alderdi negatibo bezala jasotzen den. Lumafobia handitzen ari dela antzematen ari gara azkenaldian, bai kolektibo barruan eta baita gizartean ere. Jendarteak sexu-aniztasuna geroz eta gehiago onartzen duen bitartean, dena ondo dago, antzematen ez zaizun bitartean bezalako esaldiak entzuten ditugu oraindik”, uste du Paul Guillen jaialdiko zuzendariak.

Hain zuzen ere, konbentzionalismo horiek ahaztu eta norbanakoa libre eta gustura bizi-tzearen aldeko mezu horri helduta, Cassandro el Exótico borrokalari mexikarraren erretratu bat erabili dute hamaseigarren edizioko kartelaren irudi bezala. Cassandro (Saul Armendariz jatorrizko izenez) mundu mailako txapelduna izan da hirutan, borroka librean (UWA), eta esparru horretan bere sexu orientazioa lau haizetara zabaldu duen aitzindarietako bat izan da Mexikon. Borrokalari honen bizitza eta nortasuna gertuagotik ezagutzeko aukera izango da Marie Losier zuzendariaren Cassandro el Exótico lanaren proiekzioarekin, dokumentalen sail ofizialaren barruan. Horrez gain, sail ofizialerako konfirmatu duten beste lanetako bat Bertrand Mandico zuzendariaren Les garçons sauvages abentura filma da, Cahiers du cinema aldizkariak 2018. urteko pelikularik onena izendatu ondoren.

Sarien berri ere eman du Zinegoakek. Ohorezko saria Sridhar Rangayan (Mandya, India, 1962) zinema zuzendari, ekoizle eta ekintzaileak jasoko du. Ashsish izeneko queer zinema jaialdiko zuzendaria da Rangayan. Bombay hirian egiten da, duela hamar urtetik, eta sexu aniztasuna lantzen duen Indiako jaialdi bakarra da, mundu mailako erreferentea. Jaialdiko Sari Berezia, aldiz, Apoyo Positivo gobernuz kanpoko erakundeak jasoko du. Bi urterik behin banatzen du sari hau Zinegoakek, konpromiso sozial eta militantea erakusten duten eta ikus-entzunezkoak lantzen dituzten norbanako, elkarte eta erakundeen artean.

Euskal ekoizpenak Zinegoak zinemaldiko film laburren sail ofizialean euskara hutsean egindako bi lan lehiatuko dira: Telmo Esnalen Han izanik hona naiz eta Deiane Morenoren Alde erantzia. Lehiaketatik kanpo bada ere, euskarazko beste bi lan aurkituko ditugu aurtengo edizioan: Jon Urrazaren Astelehena eta Raquel Garcia Leonen Hilabetean behin? filmak.

Euskaraz ez, baina Euskal Herrian egindako ekoizpenen artean daude Pablo Allenderen Ático B, Iñigo Sanchoren Sugar. Baby. Reno, Jose A. Cortes Amunarrizen Prendas delicadas, David Ontorioaren Tacto, transexualitatea nerabezaro garaian lantzen duen Ekhiñe Etxeberriaren Mikele dokumentala, Enrique Reyren Visibles eta Gasteizko LGTBI mugimenduaren 25. urteurrenaren harira egindako Bide zuzena, ibilbide okerrak dokumentala, Hala Bideok zuzendua.

Ezohiko aukera Astelehena film laburra aurkeztuko du aurten Jon Urraza aktore eta zuzendari bizkaitarrak jaialdian, lehiaketatik kanpo. Urrazak ez du lehen esperientzia Zinegoak jaialdian: 2013an Morritson eta Gartzia film luzearekin aurkeztu zen jaialdian eta aurretik ere, epaimahaikide bezala parte hartu izan du. Ikusle moduan, sarritan izan da jaialdian. “Komedia eta drama bikainak ikusi ditut Zinegoaken”, kontatu du. “Istorio bereziz, pelikula onez eta interpretazio bikainez goza-tzeko aukera gal lezake zinezale askok, zinemaldi honetan LGTBIko militanteei bakarrik zuzendutako bigarren mailako film arraroak jarriko dituztela aurreiritzita. Ozen eta argi esan beharra dago, uste ezin okerragoa da hori”.

Zinema aretoetan eta telebistan nekez aurki daitezkeen “film paregabeak” ikusteko aukera nabarmendu nahi izan du Urrazak: “Ez zinemetan ezplataforma legal edo ilegaletan ere. Zinegoak jaialdiak mainstream filmetan agertzen ez diren pertsonaia eta istorioez gozatzeko aukera ematen du, baina batez ere, pelikula onak ikusteko aukera”, azpimarratu du zuzendari bizkaitarrak.

Argentina, New York, Guatemala edota Errumaniako zinema jaialdietatik igaro ondoren, gurera ekarriko du Urrazak Astelehena. Haurra adoptatzekotan dagoen bikote baten istorioa du ardatz: Anitak eta Betik ume bat adoptatu nahi dute eta horretarako exijitzen dieten elkarrizketa prozesua gainditu behar dute. Hura nola egin adostu behar dute eta Anitak umea zenbat maiteko duen adierazi nahi du soilik. “Giza harremanetan oinarritutako film labur korala da, astelehen batean zehar kontatzen dena”, dio zuzendariak. Mike Leigh zinegile britainiarraren sorkuntza metodoa jarraitu du horretarako. “Aktoreen zuzendaritzan oinarritu dut prozesu guztia: filmaren istorioa entseguetan sortu eta garatu dugu, zuzendaria eta aktoreak elkarlanean, pertsonaiak, harremanak, gatazkak… Sortutako elementuetatik argumentua egituratzen joan naiz”, azaldu du Urrazak. Diru-laguntzarik gabe egindako lana da Astelehena, EHUko Arte Ederren eta Komunikazio Fakultateek utzitako baliabideekin landua.

Share this entry

Share on Facebook

Share on Twitter

Share on WhatsApp

Share on Pinterest

Share on LinkedIn

Share on Tumblr

Share on Vk

Share on Reddit

Share by Mail

https://ehgam.eus/igoera/2014/04/logo-550.png 0 0 Editorea https://ehgam.eus/igoera/2014/04/logo-550.png Editorea2019-02-10 14:07:002019-03-15 14:10:09Luma izatearen harrotasuna

.

© Copyright - Euskal Herriko Gay-Les Askapen Mugimendua - powered by Enfold WordPress Theme

Hazte Oír recurre la retirada de su condición de utilidad pública por considerarla... CIUDADANOS EN LA MANIFESTACIÓN DE LAS DERECHAS

Scroll to top

This website uses cookies to improve your experience. We'll assume you're ok with this, but you can opt-out if you wish.Accept Read More

Privacy & Cookies Policy

Close

Privacy Overview

This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.

Necessary

Necessary

Always Enabled

Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.

Non-necessary

Non-necessary

Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.


Haurrak gurasorik gabe egon behar dute eta parte hartzeko gonbidapena eskatu behar da liburutegian aste berean.


Liburuak, ipuinak, jolasak, jokoak, eskolako materiala, modako osagarriak, erlojuak, dekorazioa, opariak….


Informazio hitzak berria dirudi baina klasikorik klasikoenetakoa da, euskaraz behinik behin, ez baita alferrik Pedro Agerre Azpilikueta nafarraren Gero (Bordele, 1643) liburuan agertzen. Makinatxo bat jardun, esames eta esne-berba berri eragin dira geroztik harako informazio-gizartearen aitzakiaz, baina ez behintzat informatu beharraren beharraz.

Informatu beharraren lehen aipamena Axularrek egin bazuen, funtsezko komunikazioaren lehen kimuaren printza Bernart Etxeparek loratu zuen, bere Primitiae (1545) delakoan zereko zera esan zuenean: Ogirik eztakusat biltzen hazi erein gaberik.

Ogirik biltzen ikusi… alegia ez dela nonbait aski biltzea, biltzeaz gainera biltzen ikusten ez baldin bada. Eta ez biltzen ikusi, ez eta bildu ere, aldez aurretik hazia ereiten ez baldin bada. Zer gerta ere, txita ala oiloa, hazia ala ogia, berria ala gertakaria… zein ote aurrena?.

Informazio Gizarteari sarri leporatu ohi zaio gaur egungo azelerazio lar handia, presaren presaz “primitia”rik galdu nahi eza. Ahaztu egin zaigu, antza, Axularrek aurreratu zigula –ez gero Hiriart Urrutik — edozein kazetarik ordenagailuaren pantaila-babesean jarri beharreko leloa: Zenbat kalte egiten duen luzamendutan ibiltzeak, egitekoen geroko uzteak.


IZARKOM euskaraz bizi nahi duen ekimena da eta hortaz hizkuntza lehenetsia euskara izango da, bai zerbitzuei baita arreta komunikazioei dagokionez.

Haatik, gazteleraz eta frantsesez ere badakigunez eta kideren batek berarekiko komunikazioak hauetako hizkuntzaren batean izatea eskatuko balu, komunikazio horiek elebitan izango dira (euskaraz + gazteleraz/frantsesez).

Komunikazioa gazteleraz edo frantsesez jasotzea aukeratu arren, zailtasun teknikoen ondorioz dokumentazio edo komunikazioak soilik hizkuntza bakarrean bidaltzeko aukera dagoen kasuetan, hau euskaraz egingo da.

Elebitan bidalitako dokumentuetan edota webguneko orrien hizkuntzen artean datu ezberdinak agertuz gero, balekoa euskaraz dagoena izango da beti.

Gure komunikazioak motzak eta ulerterrazak izan ohi dira gehienetan, hortaz, harremanetarako hizkuntza euskaraz izatea aukeratzera animatzen ditugu euskaraz ez dakiten kideak ere, azken finean gaur egun dexente txukun dabiltzaten zenbait itzultzaile automatiko baitaude Interneten.

Izan ere, guk EUSKARAZ BIZI NAHI DUGU.

EH Kom

Bai Euskarari

puntu eus

mastodon.jalgi.eus

RIPE NCC

Gure webgunean zure erabiltzaile-esperientzia hobetzeko cookieak erabiltzen ditugu. "Onartu" sakatuta, cookie guztiak erabiltzea onartzen duzu.

COOKIE EZARPENAKONARTU

Pribatutasuna eta Cookiak

Close

Privacy Overview

Webgune honek cookieak erabiltzen ditu webgunean nabigatzen duzun bitartean zure esperientzia hobetzeko. Horietatik, beharrezkotzat sailkatutako cookieak zure arakatzailean gordetzen dira, webguneko oinarrizko funtzionalitateen funtzionamendurako funtsezkoak baitira. Webgune hau nola erabiltzen duzun aztertzen eta ulertzen laguntzen diguten hirugarrenen cookieak ere erabiltzen ditugu. Cookie hauek zure arakatzailean zure baimenarekin bakarrik gordeko dira. Cookie hauek ez erabiltzeko aukera ere baduzu. Baina cookie horietako batzuk ez hautatzeak zure nabigazio esperientzian eragina izan dezake.

Funtzionalak

Funtzionalak

Cookie funtzionalek zenbait funtzionalitate betetzen laguntzen dute, hala nola webguneko edukia sare sozialetako plataformetan partekatzea, iritziak jasotzea eta hirugarrenen beste funtzioak.

Errendimenduaren ingurukoak

Errendimenduaren ingurukoak

Errendimendu cookieak webgunearen errendimendu gakoen indizeak ulertzeko eta aztertzeko erabiltzen dira eta horrek bisitariei erabiltzaile esperientzia hobea eskaintzen laguntzen die.

Analitikoak

Analitikoak

Cookie analitikoak bisitariek webgunearekin nola elkarreragiten duten ulertzeko erabiltzen dira. Cookie hauei esker, bisitari kopuruari, errebote-tasari, trafiko-iturriari eta abarri buruzko informazioa ematen da.

Iragarkien ingurukoak

Iragarkien ingurukoak

Iragarkien cookieak bisitariei iragarki eta marketin kanpaina garrantzitsuak eskaintzeko erabiltzen dira. Cookie hauek bisitarien jarraipena egiten dute webgune guztietan eta informazioa biltzen dute iragarki pertsonalizatuak emateko.

Bestelakoak

Bestelakoak

Kategorizatu gabeko beste cookie batzuk aztertzen ari direnak eta oraindik kategoria batean sailkatu ez direnak dira.

Beharrezkoak

Beharrezkoak

Beharrezko cookieak erabat funtsezkoak dira webguneak behar bezala funtziona dezan. Cookie hauek webgunearen oinarrizko funtzionalitateak eta segurtasun ezaugarriak bermatzen dituzte, modu anonimoan.


Osteguneko osoko bilkuran onartu zituen udalbatzak datorren urterako aurrekontuak, EHBilduko udal-gobernuaren aldeko botoekin. EAJ eta PSE abstenitu egin ziren. PSEren jarrerak ez gintuen harritu, aurrez zinegotziarekin izandako bileran aurreratu zigulako bere bozka, nahiz eta aurrekontuak, oro har, begi onez ikusi. Haatik, EAJren jarrerak tristatu egin gaitu, berriz ere alderdi interesak eta joko politikoa lehenetsi baitituIrakurtzen jarraitu “EAJk beldur die herri-adostasunei”

Posted byusurbileginez 2019-12-01 Posted inSailkatu gabeaErantzun 1 EAJk beldur die herri-adostasunei sarreran

Zorionak Usurbil!

Irabaztera aterako ginela esan genuen, eta lortu dugu! Udal, Foru eta Europako Hauteskundeak irabazi ditugu Usurbilen! Zuei esker lortu ditugu emaitzok, eta, beraz, ezer baino lehen, eskerrak eman nahi dizkizuegu. Mila-mila esker EHBilduri babesa emateagatik eta gure lantaldearengan jarritako konfiantzagatik! Oso pozik gaude lortutako emaitzekin: udal hauteskundeetan zortzikoari eustea zen gure helburu nagusia, eta lortuIrakurtzen jarraitu “Zorionak Usurbil!”

Posted byusurbileginez 2019-05-27 Posted inSailkatu gabeaLeave a comment on Zorionak Usurbil!

Igandean irabaztera goaz!

“Ordu gutxi gelditzen dira kanpaina amaierarako, eta EHBildutik zorionak eta eskerrak eman nahi dizkiegu kanpaina honetan lagundu diguten guztiei. Herri-programa osatzeko proposamenak luzatu dizkigutenei, arloz arloko bileretara zein herri/auzo birara hurbildu zaretenoi, komunikazioan lanean ibili den lantaldeari, propaganda eta aldizkaria banatzen ibili den jendeari, On/in jaialdia posible egin zenuten guztiei… eskerrik asko guztioi.” Horiexek izanIrakurtzen jarraitu “Igandean irabaztera goaz!”

Posted byusurbileginez 2019-05-24 2019-05-24 Posted inSailkatu gabeaLeave a comment on Igandean irabaztera goaz!

Azken bultzada ekitaldia gaur!

Azken bultzada ekitaldiarekin emango diogu amaiera hauteskunde-kanpainari. Gaur, ostirala, 19:00tan, Mikel Laboa Plazan elkartuko gara. Argazki erraldoia aterako dugu, eta Agurtzane Solaberrieta alkategaiaren eta Nerea Kortajarena legebiltzarkidearen EHBildu bozkatzeko arrazoiak entzungo ditugu. Animatu eta eman gurekin azken bultzada kanpainari! Babes dezagun gure hautagaitza! #ZurekinUsurbilGara #ElkarrekinBurujabe #Usurbil

Posted byusurbileginez 2019-05-24 Posted inSailkatu gabeaLeave a comment on Azken bultzada ekitaldia gaur!

Aginagarrekin elkarlanerako prest!

Atzo arratsaldean Aginagan izan ginen, oso gustura aritu ere. Proposamen interesgarriak dituzte gazteek Aginaga suspertu eta biziberritzeko. Eskerrik asko gurekin partekatu eta elkarlanerako deia egiteagatik. Gu prest!! EHBilduk Aginagaren izaera eta aginagarren bizi-kalitatea ere bermatu eta hobetu nahi du. Hala, balioan jarri nahi dugu legealdi honetan aginagarrekin batera landu den dinamika, Aginagaren antolamendu berria diseinatzeko.Irakurtzen jarraitu “Aginagarrekin elkarlanerako prest!”

Posted byusurbileginez 2019-05-24 Posted inSailkatu gabeaLeave a comment on Aginagarrekin elkarlanerako prest!

Eskuz esku ariko gara zubietarrekin

Atzo gustura aritu ginen Zubietan, bertako egunerokoan dituzten beharrez. Plazera izan zen zubietarrekin elkartzea, eskerrik asko eskainitako laguntzagatik! Eskuz esku jardungo dugu Zubietaren erronkei erantzuteko. EHBilduk auzo guztien Usurbil eraiki nahi du. Gure herria anitza da, sentimenduz anitza, eta auzoek garrantzia berezia hartzen dute. Horregatik, auzo guztien izaera eta bertan bizi diren herritarren bizi-kalitatea bermatuIrakurtzen jarraitu “Eskuz esku ariko gara zubietarrekin”

Posted byusurbileginez 2019-05-23 Posted inSailkatu gabeaLeave a comment on Eskuz esku ariko gara zubietarrekin

Santueneko eta Kalezarreko auzo-taupadak!

Atzo arratsaldean Santuenean eta Kalezarren izan ginen. Herri/auzo biran jarraitzen dugu, gure proposamenak aurkezten, baina, batez ere, auzo-taupadak entzuten! EHBilduk auzo guztien izaera eta bertan bizi diren herritarren bizi kalitatea bermatu eta hobetu nahi du. Santuenea eta Kalezar ere auzo biziak, gustagarriak eta bizitzeko atseginak izatea nahi dugu, dinamika propioekin eta zerbitzuez hornituak. Ildo horretan,Irakurtzen jarraitu “Santueneko eta Kalezarreko auzo-taupadak!”

Posted byusurbileginez 2019-05-22 2019-05-22 Posted inSailkatu gabeaLeave a comment on Santueneko eta Kalezarreko auzo-taupadak!

Txokoalden hasi dugu herri/auzo bira!

Herri/auzo birari ekin genien atzo Txokoalden. Bira hau egin nahi izan dugu auzo-taupadak entzutzeko, bertako beharrak, kezkak, proposamenak jasotzeko. Auzoetako egunerokotasunaz, auzoaren martxaz… jardun nahi dugu. EHBilduk auzo guztien Usurbil eraiki nahi du. Gure herria anitza da, sentimenduz anitza, eta auzoek garrantzia berezia hartzen dute. EHBilduk auzo guztien izaera eta bertan bizi diren herritarren bizi-kalitateaIrakurtzen jarraitu “Txokoalden hasi dugu herri/auzo bira!”

Posted byusurbileginez 2019-05-21 2019-05-21 Posted inSailkatu gabeaLeave a comment on Txokoalden hasi dugu herri/auzo bira!

Zirraragarria izan zen ON/IN Jaialdia!

Maiatzaren 26an erronka handia dugu parez pare: udal hauteskundeak, foru hauteskundeak eta Europako Parlamentua hautatzeko bozak ditugu. Hala, gure kanpainako ekitaldi nagusia egin genuen larunbatean, maiatzaren 18an, frontoian. Ekitaldia baino gehiago, jaialdia izan zen, izan ere, ondo pasatzea zen helburua, elkarrekin konektatzea, sentitzea, partekatzea, gozatzea. Lau urteotan asko egin badugu ere, asko dugu egiteko, etaIrakurtzen jarraitu “Zirraragarria izan zen ON/IN Jaialdia!”

Posted byusurbileginez 2019-05-20 2019-05-21 Posted inSailkatu gabeaLeave a comment on Zirraragarria izan zen ON/IN Jaialdia!

Solasaldi aberasgarria izan dugu gazteekin

Haurrak eta gazteak herri honen oraina izateaz gain, etorkizuneko jendartea eraikiko duten herritarrak dira, eta, beraz, oso aintzat hartu beharrekoak. EHBilduren ustez, gazteria ez da departamendu estanko bat. Arlo guztietan jarri behar da gazteei zuzendutako begirada, bai etxebizitza politikan, bai garapen sozioekonomikoan edota kultura arloan. Udaletxea herriko etxea da, eta beraz, gazteen etxea ere bada.Irakurtzen jarraitu “Solasaldi aberasgarria izan dugu gazteekin”

Posted byusurbileginez 2019-05-18 2019-05-18 Posted inSailkatu gabeaLeave a comment on Solasaldi aberasgarria izan dugu gazteekin

Bidalketetan zehar nabigatu

1 2 3 Post zaharragoak

MAITE DUZUN USURBIL, Create a free website or blog at WordPress.com.

Privacy & Cookies: This site uses cookies. By continuing to use this website, you agree to their use.


Bat-bateko bertsoak epaitzeko irizpideak bildu ditugu liburuxka honetan. Bertsozale Elkarteak lehen ere argitaratu izan ditu epai irizpideak1, eta Txapelketa Nagusiaren atarian berriro heldu nahi izan dio zeregin horri. Izan ere, bat-bateko bertsoak epaitzeko, ez dago behin betiko irizpiderik ematerik. Bertsogintza garaian garaiko gizarte ezaugarriei lotua egon izan da lehen eta orain, eta gizartea aldatu den bezalaxe, bertsogintza bera ere aldatu egin da. Ez da harritzekoa, beraz, bat-bateko bertsoak epaitzeko irizpideak etengabe berrikustea eta berridaztea, ezinbestekoa baita bertsogintzak aldian-aldian dituen ezaugarrien araberakoak izatea.

Lan taldeak oso aintzat hartu ditu aurretik argitara emandako irizpideak, eta, funtsean, haiek berriz formulatu eta osatzea izan da bere egitekoa. Bat-bateko bertsoak epaitzeko irizpide hauek, beraz, beste batzuen jarraipen dira, lehen egindako urratsen segida, eta, ondo bidean, gero etorriko direnen oinarri.

Xilaba Bertsulari Xapelketa 2014

Epaile taldea

SARRERA

Txapelketa Nagusiko bat-bateko bertsoak epaitzeko irizpideak ezarri aurretik, badira oinarrizko zenbait kontsiderazio, epaimahaikide bakoitzak barneratuak eduki behar dituenak:

1. Bat-bateko bertsogintza komunikazio ekintza da. Entzuleengan, publikoarengan, eragitea du lehen egitekoa, eta horrek, funtsean, emozioak sortzea dakar: alaitasuna, atsekabea, hunkipena, poza, beldurra, errukia, haserrea, harridura… Komunikazio ekintza guztiak bezala, testuinguru batean gertatzen da, une eta gune jakin batean.

2. Txapelketetako jardun ereduan, lehiaketak berak eta honek dakartzan ondorioek ezaugarri bereziak eransten dizkiote testuinguruari. Une eta gune jakineko komunikazio ekintza izanik ere, beti gogoan eduki behar da lehiaren testuinguruan sortzen dela, eta horrek eragin zuzena izaten duela bertsolarien komunikatzeko moduan, komunikazioari ezartzen dizkioten helburuetan, eta horretarako erabiltzen dituzten baliabideetan.

3. Bat-bateko bertsogintzan, komunikazio egoera da abiapuntua. Bertsoaldi bakoitza (banakakoa zein binakakoa) komunikazio egoera batetik abiatzen da. Komunikazio egoera horrek zedarritzen du testuingurua, eta komunikazio egoera bera, nagusiki, gaiak zedarritzen du; ezin da ahaztu, ordea, gaiaren formulazioak, kantuan ari diren bertsolarien ezaugarriek, aurretik sortu diren komunikazio egoerek, entzuleek... horiek guztiek ere berebiziko garrantzia dutela komunikazio egoera zehazteko orduan.

4. Bat-bateko bertsoa genero berezia da ahozkotasunaren barruan. Gaur egun ahozkotasunaz hitz egiten dugularik, oso gogoan eduki behar dugu ahozko generoek bestelako ereduen eragina dutela, idatzizkoena batik bat. Bat-bateko bertsogintzan ere eragin dute eredu horiek, eta horrek ondorioak izan ditu inprobisatzeko moduan eta erabiltzen den hizkeran. Inprobisatzea, gaur egun, bat-batean sortzea ez ezik, aurrez sortua bat-batean kudeatzea ere bada. Bertsogintzako hizkeran, berriz, ahozko formak ez ezik, idatzizko ereduen bitartez edo ikus-entzunezkoen bitartez barneraturiko formak ere ageri dira.

5. Bat-bateko bertsoa hainbat zatik osatzen duten osotasuna da. Plazaratu, osotasun gisa plazaratzen da, kantuz emaniko testu moduan. Bertsolariaren lana epaitzeko orduan, testu kantatua da muina. Ezin da ahaztu, ordea, testu kantatu hori sortzeko prozesuan, bertsolariak aukera asko eta era askotakoak egin dituela, eta guztiek zeresana eduki dezaketela komunikazio asmoan.

6. Bertso-epailea entzule kualifikatua da, baina entzulea hala ere. Bertsoak entzule bakoitzari modu batean eragiten dion bezala, epaileei ere modu banatan eragiten die.

7. Txapelketako bertsoa bat-batean epaitu beharrekoa da, ezbairik gabe. Bertsoak, plazaratzen den une berean, zer indar eta balio duen neurtuko du epaileak, hori ebaluatuko du.

Laburbilduz, testuinguru jakin batean eta komunikazio egoera jakin bat abiapuntu dela, bertsoa, testu kantatua, epaitzea da epailearen egitekoa. Noiz, non, nori eta zergatik esaten den oso kontuan harturik, bereziki zer eta nola esaten den begiratuko du epaimahaiak. Egiteko hori aurrera eramateko ardurak, jarrerak, ahalmenak eta prestakuntzak bereizten du epailea gainerako entzuleengandik, eta horretan laguntzeko dira irizpide adostu hauek.

1.- GAIA

EZAUGARRI OROKORRAK

1.1. Gaia esaten dugunean, edukiaz eta eduki hori formulatzeko moduaz ari gara. Entzuleak eta bertsolariak abiapuntu berean jartzeko bitartekoa da gaia; ez bitarteko bakarra, baina bai nagusia.

1.2. Edukiak modu jakinean formulatu izanak ez du esan nahi abiapuntua itxia denik, bakarra izan daitekeenik. Bertsolariari utzi behar zaio erabakitzen, eduki eta formulazio jakinetatik abiatuta, gai hori zer den, zertarako den, zein helduleku duen: estu-estu hartuko duen, abiapuntu izateko erabiliko duen... Azken batean, bertsolariari gaia bere egiten utzi behar zaio.

1.3. Bertsoaldi bakoitza komunikazio egoera batetik abiatzen da, eta komunikazio egoera horren ezaugarri nagusiak gaiak dakartzan edukiei eta formulazioei lotuak etorriko dira. Bertsolaria errealitatean edo fikzioan kokatuko du gaiak, rol bat edo bestea emango dio, bertsolarien arteko harreman modu bat ezarriko du (binaka ari direnean).

1.4. Kartzelako ariketan, bertsolariak, epaileak eta entzuleak ez dira abiatzen komunikazio egoera beretik, lehen bertsolariaren kasuan izan ezik. Bigarren bertsolaritik aurrera, gaia ez da berria epaileentzat eta entzuleentzat, bai, ordea, kantatu behar duen bertsolariarentzat. Bertsolariek kantatu ahala, komunikazio egoera modu jakinean aldatu da epaileentzat, entzuleentzat eta atzetik datorren bertsolariarentzat. Epaileek bertsolariaren komunikazio egoera zein den kontuan hartuko dute, eta kartzelako gaiari lehendik kantatu dizkioten bertsoek ez dute eraginik izan behar ondotik etorriko diren bertsoak epaitzeko.

1.5. Bertsolariak binaka ari direnean, bien artean zertuko dute egoera hori, bien artean egingo dute hasi eta bukatu arteko bidea. Bi bertsolarien arteko elkarrizketa horiek itxura asko har ditzakete, eta, hasi baino lehen, ez dago esaterik bat bestea baino egokiagoa denik. Bertsolariak lortzen duen emaitzak egingo du bidea egoki edo desegoki, eta emaitza epaituko da.

1.6. Bertsolaria banaka ari denean, haren esku dago erabakitzea bertsoaldiak zein itxura izango duen; nola hasiko den, nola jarraituko duen eta nola bukatuko duen erabakitzeko, komunikazio egoera izango du abiapuntua bertsolariak, eta epailea ere komunikazio egoera horretatik abiatuko da. Banakako bertsoaldietan ere, hasi baino lehen, ez dago besteak baino egokiagoa den biderik. Bertsolariek lortzen duten emaitzak egingo du bidea egoki edo desegoki, eta emaitza epaituko da.

1.7. Bertsolariak binaka ari direnean, bertso bakoitza, aurrekoaren segida ez ezik, osotasun baten zati ere bada. Epaileak, bertso bakoitza ez ezik, bertsolari bakoitzak osotasunaren ikuspegitik egin duen ekarpena ere epaituko du.

1.8. Batzuetan,bertso bakoitzak adieraziko du bertsolaria zer ekarpen egiten ari zaion bertsoaldiari, eta besteetan, bertsoaldiaren amaieran argiago ikusi ahal izango da hori. Hala ere, bertso bakoitza komunikazio ekintza den neurrian, bere horretan baloratu behar da.

1.9. Banaka nahiz binaka ari direnean, gaiak eskatzen dituen elementuak eta baliabideak bertsoaldian uztartu behar ditu.

SARITUKO DIRENAK

ONTZAT HARTUKO EZ DIRENAK

1.10. Bertsolariak binaka ari direnean, epaileak bertso bakoitza aurrekoaren segidatzat hartuko du, eta horren arabera epaituko du: gaiari ondo ekitea, aurrekoaren arrazoibideari eta argudioei jarraitzea, gaia zehaztea, gaia zabaltzea edo eduki berriz hornitzea, aurreko bertsoari zuzenean erantzutea. Betiere, ahaztu gabe, aurreko bertsoaren segida den hori komunikazio egoera baten barruan ulertu behar dela.

1.11. Banaka nahiz binaka ari direnean, gaiak eskatzen dituen elementuak eta baliabideak bertsoaldian ondo txertatzea eta erabiltzea sarituko da.

1.12. Binakako lanean, gerta daiteke bertsolari batek aurretik esan duenaren kontrako zerbait esatea ondoren. Batzuetan, bertsoaldiaren bilakaerak zilegi bihurtzen du jarrera hori (bertso-lagunak aukera eman diolako, ia behartu egin duelako...). Halakoetan, inkoherentetzat jotzen den bertsoari ez ezik, inkoherentzia eragin duen bertsoari ere arreta jarri behar zaio, eta komunikazio egoeraren arabera neurtu biak ere. Inolako justifikaziorik gabeko kontraesan edo inkoherentzia bat gertatzen denean, ordea, epaileak ezingo du ontzat eman.

1.13. Bertsolariak binaka ari direnean, epaileak bertso bakoitza aurrekoaren segidatzat hartuko du, eta horren arabera epaituko du: gaiari ondo ez ekitea, aurrekoaren arrazoibideari eta argudioei ez jarraitzea, ez erantzutea eta gaia ixtea, ez dira ontzat hartuko.

1.14. Gerta liteke bakarkako gaia, gaia baino gehiago “egoera” izatea, eta ondorioz, gaia bertsolariak berak eraiki behar izatea. Halako ariketetan, eskaintzen diren elementu eta baliabide apurrak ez erabiltzea zigortu egingo da.

2.- HIZKERA

EZAUGARRI OROKORRAK

AHOZKOTASUNA

2.1. Bat-bateko bertsoa ahozko jarduna da, ahozkoa eta jende aurrekoa. Beraz, guztiz normala da bat-bateko bertsogintzan ahozko mintzairaren ezaugarri diren zenbait fenomeno agertzea:

- Bokal aldaketak: oa -> ua eta ea -> ia, adibidez, oso hedatua dago zenbait euskalkitan; errima direnean, bakoitza bere sailean errendiaraztea hobesten da: gaztia/ emaztia, guztia/eztia, osoa/gurasoa, sua/musua...

- Kontsonante aldaketak: ez gea / ezkea, ez da / ezta, ezdia / eztia, ez dabe / eztabe…

- Bokal galerak: bokal galera batzuk oso ohiko bihurtu dira bat-bateko bertsogintzan: zun, nun, genun, nekin, zula, nula, zenula, handina, dagola... “a” itsatsia duten hitzetan, galdu egiten da “a” hori askotan: gauzik, grazi egin, egi bihurtu, dud- ik, falt-ik...

- Kontsonante galerak: eaman, kalea, gastau, beden...

- Laburdurak: eztia, etzian, gerore, ein/in, aman

2.2. Ahozko mintzaira askotarikoa da gaur egun Euskal Herrian. Hainbat euskalki, azpieuskalki eta hizkera daude, eta bakoitzak ditu bere arau fonetikoak, ahoskera moduak, joskerak, lexikoa... Halaber, berezko euskalkirik ez duten euskaldunak ere badira. Aniztasun hori aurki daiteke nola bertsolariengan hala entzuleengan ere.

2.3. Bertsolaritza jendaurreko jarduna denez, jendaurreko hizkera erabili behar du bertsolariak. Kontuan hartuko du, orobat, Euskal Herriko txapelketa izanik, Euskal Herri osoko entzuleari kantatzen diola.

2.4. Bertsolariak oso txokoko diren erabileretara jotzen badu, arriskua du komunikazioa eteteko.

AHOZKOA ETA IDATZIA

2.5. Gaur egun, gizarte modernoetan, ahozko eta idatzizko moldeek hurbileko harremana dute. Ahozkoa eta idatzizkoa elkarri etengabe eraginez bizi dira. Bat-bateko bertsogintzan, beraz, elkarren ondoan ager daitezke ahozko mintzairako formak eta egiturak, eta hizkuntza idatzikoak. Bestela esan, euskalkietakoak eta euskara batukoak. Bitasun hori hizkuntzaren alor guztietan ager daiteke: fonetikan, morfologian, sintaxian, lexikoan...

KOHERENTZIA

2.6. Bertsolariak komeni zaion hura erabiltzeko joera izan du bere jardunean lehen eta orain. Gaur egun Txapelketa Nagusian parte hartzen duten bertsolariek, beren euskalki edo mintzairako formak ez ezik, beste euskalkietakoak ere ezagutzen dituzte, eta euskara batukoak ere bai. Guztiz zilegi da bertsolariek batzuk eta besteak erabiltzea, komeni zaienaren arabera, gutxieneko koherentzia baten barruan betiere.

2.7. Bertsolariari gutxieneko koherentzia eskatu behar zaio, bere jardunak ez dezan eduki anabasa itxurarik. Koherentzia neurtzeko orduan, bertsoaldia izango da muga. Neurtzeak edo errimatzeak lekarketen koherentzia falta ez litzateke egokia. Bereziki zaindu beharrekoa izango da morfologia:

- Deklinabide atzizkiak ez nahastea: batean –gaz bestean –arekin eta bestean –kilan, adibidez.

- Adizki jokatuak ez nahastea: gerade batean eta gera bestean...

- Hika/zuka/berorika erregistroak nahasian ez erabiltzea

2.8. Bertsoaren barruko koherentzia ere eskatu behar zaio, erabilitako erregistroan esate baterako.

Euskalki guztien lexikoaz baliatzea aberasgarria izan daiteke.

ZUZENTASUNA

2.9. Epaileak oso zorrotz zainduko du bertsolariek hizkuntza zuzen darabilten edo ez, baina gogoan hartu behar du zenbaitetan ez dela erraza jakitea erabilera bat zuzena den edo ez. Epaileak ezin du okertzat jo berari arrotz gertatu zaiolako soilik, eta inguruko epaileekin argitzeko aukera izango du.

2.10. Bat-bateko bertsogintzan erabilera bat zuzena den edo ez erabakitzeko, epaileak ez ditu hertsiki hartuko idatzizko hizkuntzaren arauak.

SARITUKO DIRENAK

ONTZAT HARTUKO EZ DIRENAK

2.11. Epaileak neurtuko du bertsolariak zer ahalegin egin duen bere hizkera komunikazio egoerari egokitzeko, eta ahalegin hori saritu egingo du hala dagokionean: rol jakinei loturiko erregistroak erabiltzea; alor semantiko jakineko hitzak edo terminoak erabiltzea gaiaren edukiek edo formulazioak bide ematen dutelako; euskalki jakinean kantatzea sinesgarritasun gehiago emateko rol bati; tonu, jarrera, ikuspegi bat indartuko duten hizkuntz elementuak baliatzea...

2.12. Bertsolariak erabiltzen duen hizkera, ahozko hizkeratik ahalik eta hurbilen izatea eta era naturalean jardutea.

2.13. Akats batzuk aipatzearren:

- Adjektiboak eta adberbioak ez bereiztea:

hobe-hobeto: hobeto da, hobe esanda; txarrago nago, txartoago da.

- Konparatiboak eta superlatiboak ez bereiztea:

gehiago-gehien, gutxiago-gutxien...

- Ezetza birritan esatea: ez dakit ezer ez; ez du ikusten ezer ez... Edo behin ere ez: Zer nahi duzu? Ezer. Noiz esaten duzu egia? Inoiz.

- Aditzaren denborak erratzea: ona (izango) litzateke, komeniko litzateke… erabili beharrean, ona izango zen, komeniko zen...

- Erdaretako kalko okerrak: gol berri bat sartu du / Aldaketa eman da / Hain da pobrea, dirua besterik ez duela

- Makulu hitzak desegoki erabiltzea: esklabo, bezero, bertute, trantzea...

2.14. Bertso hizkerak zuzena izan behar du, euskararen arauak urratzen ez dituena. Hizkuntzazko akatsek nabarmen jaisten dute testuaren kalitatea, eta akatsa nolakoa den, horren arabera jokatuko du epaileak.

2.15. Ahoskera okerrak eta zuzenketa saioak ere (gauza bat esan beharrean beste bat esan, eta berriz hastea, adibidez) ahozko mintzairaren eta inprobisazioaren beraren ezaugarri diren arren, komunikazioan eragozpena sortzen duten neurrian, eragina izango dute epaian.

3.- NEURRIA

EZAUGARRI OROKORRAK

BERTSO-LERROEN NEURRIA

3.1. Handikoen saileko estrofek 10/8 dute molde metrikoa, eta txikikoen sailekoek 7/6.

3.2. Estrofa bertsolariak hautatzen duenean, gerta daiteke bertsolariak bestelako molde metrikoak dituzten estrofak hautatzea, edo estrofa jakin bati molde metrikoa aldatzea. Bertsoaldia osatzen duten bertso guztiak molde metriko berean egitea erabakitzen badu, bertso guztietan berdin jokatu beharko du.

3.3. Estrofa bertsolariak hautatzen duenean, zilegi da bertsoaldi horretan molde metrikoa aldatzea, baldin eta komunikazio asmoak justifikatzen badu.

3.4. Etena doinuaren arabera egin behar da. Batzuetan nahitaezkoa izango den bezala, zenbait doinutan ez da beharrezkoa izango.

3.5. Aspirazioak ere (h) sor ditzake neurrian gorabehera batzuk, eta ‘h’-dun hitza modu batean ahoskatzen bada, koherentzia eskatuko da bertsoaldi berean.

3.6. Sinalefa lizentzia onargarria da baina bere neurrian.

ESTROFEN NEURRIA

3.7. Edozein neurri motatako bertsoak lor dezake, berez, puntuazio gorena.

ONTZAT HARTUKO EZ DIRENAK

3.8. Estrofa bakoitzak bere molde metrikoa du, eta molde metriko hori silabaka neurtzen da. Bertsolariak estrofa bakoitzaren molde metrikora errenditu beharko du, eta hala egiten ez duenean, gaizki neurtu duela esango dugu, eta akats moduan hartu.

3.9. Desegokia da oso bertso-lerrotik bertso-lerrorako gunean hitza puskatzea:

Hamaika aldiz egoten zine-

ten zuek guri itxoiten

3.10. Diptongo haustea (ga-ur, se-i, na-u) ez da ontzat emango, eta hiatoak desegitea ere ez (ba-goaz, zuek...). Kontuan hartu behar da, ordea, zenbait euskalkitan badirela goranzko diptongoak (nafarreraren barruko zenbait mintzairatan eta ekialdeko zenbait euskalkitan), eta horiek ezin dira juzgatu akats moduan. Horrez gainera, erdaretatik datozkigun mailegu askok goranzko diptongoak dituzte.

4.- ERRIMAK ETA OINAK

EZAUGARRI OROKORRAK

ERRIMA

4.1. Bertso orok errima behar du. Bertsoaren puntu amaierako hitzek (oinek) elkarrekin behar duten hoskidetasuna da errima (ditu eta harritu bertso bereko oin izango balira, “-itu” litzateke errima).

4.2. Bertsolariarentzat, betebeharra da errimatzea eta errimaren betebeharrak errespetatzea. Gaur egungo bat-bateko bertsogintzan, hauek dira errimaren gutxieneko betebeharrak:

- oin bakoitzaren azken silabako kontsonanteek hoskide izan behar dute eta bokalak bera izan behar du, adibidez: lege, hobe, pare, daude...

- azken silabako bokala “a” baldin bada, azken aurreko silabako bokalak ere errimatu egin behar du: gogoa, aroa, hegoa...

Azken silaba hori kontsonantez bukatzen denean, ordea (“k” ez beste kontsonante guztiak sartzen dira hor), aski izango da azken silabako “a” horri eustea: maiatz, latz, urrats, behatz...

4.3. Euskarak eskaintzen dituen ahalbide batzuk baliabide egokiak dira hitz hoskideak sortzeko. Bertsolariak bere nahierara erabil ditzake horiek guztiak, hizkuntzaren eta errimaren arauak errespetatzen baditu:

- era guztietako atzizkiak

- hitz elkarketa

- aditz konposatuak

4.4. Bertsolariari, errimatzeko orduan, gutxieneko arauak errespeta ditzala eskatu behar zaio, eta hortik abia dadila zer zerekin eta nola errimatu nahi duen erabakitzeko orduan.

4.5. Epaileak neurtuko du bertsolariak gutxieneko arauak betetzen dituen ala ez, eta oso gogoan edukiko du bertsolariak aukera bat baino gehiago duela eskura: errimaren gutxieneko arauak betetzera mugatu edo hoskidetasun zabalagoak bilatu; errimari garrantzi gehiago edo gutxiago eman komunikazio estrategian; errima betebehar soiltzat hartu edo lilura-iturri bihurtu... Hoskidetasunari eta horren funtzioari erreparatzeaz gain, ordea, epaileak oinak eta horien funtzioa zainduko du batik bat.

OINAK

4.6. Oina deitzen zaio puntu bakoitzaren bukaeran doan hitzari, eta oinek errimatu egin behar dute. Oinak, errima-hitz direnez, berez dira enfatikoak, eta gaur egungo bertsogintzan, bertsoaren antolamendua baldintzatzeko adinako garrantzia har dezakete.

4.7. Errimaren arauek eta hoskidetasun legeek oinetan hartzen dute gorputz, esanahi jakina duten hitzetan. Errimak bere legeak baditu ere, errimaren balioa, funtzioa eta garrantzia oinei eta horien esanahiari lotuta neurtu behar dira. Errimaren arauak zorrotz betetzeak, edo hoskidetasun joko estuak baliatzeak ez du esan nahi, besterik gabe, oinak aberatsak direnik.

4.8. Oinen balioa, funtzioa eta garrantzia neurtzeko, bertsoa osatzen duten gainerako osagaiekin harremanetan egin behar da, eta komunikazio egoera jakinetik abiatuta. Komunikazio egoera batzuetan (gaiak, formulazioak edo egoerak bide ematen duelako), oin batzuek indar berezia har dezakete.

4.9. Bertsolariak erabakiko du oinek zer garrantzi hartuko duten komunikazio estrategian.

4.10. Epaileak oso gogoan edukiko du bertsolariek ahalegin handia egiten dutela oinak lantzeko, gutxi erabilitako hitzak bilatu eta bertsotara ekartzeko, esparru semantiko zahar-berriak arakatzeko... Ahalegin horiek guztiak testu kantatuan gauzatuko dira, eta komunikazio egoera jakinetik abituko dira. Hortxe neurtuko ditu epaileak, gainerako elementuekin harremanean.

ONTZAT HARTUKO EZ DIRENAK

4.11. Potoa:

I) Bertso batean oin bera, adiera berberarekin, behin baino gehiagotan erabiltzea da potoa. Adiera berbera ez baldin badute, inola ere ezin da pototzat juzgatu. Potoa akatsa da.

II) Oin bihurtu diren hitzek, berez, esanahi jakina dute, baina epaileak ez dio horri erreparatu behar, hitz horrek esaldi katean (bertsoan) hartu duen esanahiari baizik. Eta ez du ahaztu behar hitz batek esanahi jakina har dezakeela, esaldi katean ez ezik, baita komunikazio egoera jakin batean ere (gai, egoera, rol... jakinean).

III) Potoa egiteko era ezberdinak ditugu beraz:

a) Poto nabarmena. Hitz bera funtzio gramatikal bera erabilita egindakoa.

b) Poto-lapsusa. Bertsolariak nahi gabe, berez erabili beharko lukeen oin baten ordez beste bat erabili eta poto egitea da poto-lapsusa.

d) Poto semantikoa. Hitz ezberdinak baina antzeko esanahia duten kasua dugu hau: onena/hoberena, alboan/ondoan

OHARRA:

Epaileak oso gogoan edukiko du euskarak ere badituela baliabide batzuk formaz berdin diren edo diruditen hitzek adiera desberdina izan dezaten. Zenbait jarraibide zerrendatuko ditugu ondoren, formaz berdin baina adieraz desberdin diren hitzen arteko harremana egoki juzgatzeko:

- Kategoria gramatikal bera ez badute, ez dute adiera bera edukiko: Pertsona heldua (izenondoa)

Kanpotik heldua (aditza)

Baditut hainbat erantzun (izena)

Ezin dizut erantzun (aditza)

- Hitz elkarketa bidez sortzen diren hitzek, bigarren osagaia bera izanik ere, bakoitzak bere adiera du: pilotaleku, topaleku…

- Zenbait aditzek aukera eskaintzen dute aditz konposatuak sortzeko; aditz konposatu horiek, bigarren osagaia bera izanik ere, ez dute adiera bera:

hitz egin / huts egin / alde egin hitzeman/antzeman/atzeman/antz eman

- Aditz laguntzaile monosilaboak (da, du, naiz, dut…) eta zenbaki monosilaboak (bat eta bi) ez dira poto, baldin eta aurreko hitzek errimatzen badute. Bestela bai. Beti baliabide aberatsa izango ez bada ere, ez da poto. Ezta “hartu du” eta “sartu du” ere.

- Polisemia kasuak ere badira: (…)

Denok txoratzen gaitu

bere bertso berriz

aho sapai ederra

eztitsua berriz

ez dakit holakorik

sortuko dan berriz.

- Beste zenbait adibide:

..egindakoagatik mila esker / .... dena lortu dut zuri esker

.....joango naiz ni ere / .... goiz itzuliko naiz hala ere

5.- DOINUA

EZAUGARRI OROKORRAK

5.1. Bertsoa testu kantatua da, eta, beraz, testua eta doinua dira osagai nagusiak. Bertsolariak testuaren eta doinuaren bitartez bideratzen du, gehienbat, bere komunikazio asmoa.

5.2. Bertsolariek ia beti dute doinua hautatzeko modua. Lehenik doinua aukeratu egiten dute eta gero eman edo plazaratu. Epaileak begiratuko du bertsolariak zer doinu aukeratu duen eta nola eman duen, eta gogoan hartuko du doinu aukera eta emateko modua funtsezko elementuak direla komunikazio asmoa gauzatzeko orduan.

5.3. Doinuak era askotakoak daude. Bakoitzak ditu bere ñabardurak (tradiziozkoak batzuetan, egoera jakinei lotzetik datozenak besteetan...), indar-guneak, espiritua, barne egitura... eta ezaugarri horien eraginez, doinu batzuk egokiak izan daitezke komunikazio egoera jakin baterako, beste batzuk oso egokiak izan daitezke, eta beste batzuk ez hainbeste.

5.4. Guztiz zilegi da bertsolari batek bere bertsoaldia ez doinu bakarrean egitea. Berbaldia antolatzeko orduan, doinua aldatzea izan daiteke komunikazio estrategiaren ardatza. Bertsolariak, hala jokatzen duenean, garbi utzi behar du aldaketa horrek zein helburu duen, eta ezinbestekoa izango zaio beste zenbait osagairen bidez egitea hori: testuaren bidez, berbaldiaren tonuaren bidez, jarreraren bidez, gorputzaren bidez.

5.5. Bertsolariek doinu berri bat plazaratzen dutenean, baliteke epaileari arrotz gertatzea, eta horrek are gehiago zailtzea epailearen lana, doinuaren eta testuaren arteko loturak nolakoak diren epaitzeko orduan; halakoetan, epaileak ahalegin berezia egingo du doinu arrotzak ez diezaion sortu oztoporik bertsoaldia barneratzeko eta egoki juzgatzeko. Epaileak doinu berriari ere erreparatu beharko dio, doinu berri horrek zer transmititzen dion eta bertsoaldiarekin bat egiten duen. Halakoetan, doinuak (melodiak eta interpretazioak) bertsoaldiari zer informazio gehitzen dion erabakitzea izango da epailearen lana.

SARITUKO DIRENAK

ONTZAT HARTUKO EZ DIRENAK

5.6. Mezuari laguntzen dion doinu bat

erabiltzea.

5.7. Doinua desegoki erabiltzea eta mezuari kalte egitea.

6.- TESTUA

EZAUGARRI OROKORRAK

6.1. Bat-bateko bertsoa osatzen duten hizkuntz elementu guztien multzoari deitzen diogu testua.

6.2. Bat-bateko bertsoa osatzen duten hizkuntz elementuek hainbat eduki eta erreferentzia biltzen dituzte, hainbat argudio eta argudiatzeko hainbat modu, eta horiek adierazten dute nagusiki zein den bertsolariaren komunikazio asmoa.

6.3. Bertsolariak, testua aukeratzen duenean, bere argudioak eduki eta erreferentzia jakinekin osatzen dituenean, komunikazio egoera batetik abiatuta egiten du. Komunikazio egoera horretatik abiatuta, eta helburu jakina lortzeko, bertsolariak honako aukera hauek ditu:

- berak une hartan sortu

- berak aurrez sortu, landu eta une hartan ekarri

- besteek sortu eta berak aurrez landu, eta une hartan ekarri

Aukera guztiak dira, berez, zilegi. Lehendik berak edo beste norbaitek sortu dituenak komunikazio egoera jakin batera ekartzea meritu handikoa izan daiteke, betiere egoki badator. Intertestualitate horrek, baina, topiko eta plagio arriskuak ekar ditzake.

6.4. Bertsolariak, berez, ez dauka mugarik edukiak, erreferentziak eta argudioak aukeratzeko orduan, eta inork ezin dizkio jarri (ez ideologikoak, ez estetikoak, ez sozialak...). Bertsolariak ikusiko du zer argudio erabili nahi dituen, eta zertarako erabili nahi dituen: entzulearengan emozio jakin batzuk sortzeko, aurkariaren ikuspuntuari aurka egiteko, bere ikuspuntua indartzeko, testu poetikoki bikaina egiteko...

6.5. Bertsolariak erabili dituen argudioei eta argudiatzeko moduei erreparatuko die epaileak, eta horien balioa neurtuko du. Argudio baten balioa neurtzeko, epaileak aintzat hartuko du unean uneko komunikazio egoera zein den (gaiak zein edukiren eta zein formulazioren aurrean jarri duen bertsolaria, testuingurua nolakoa den eta zein bilakaera eduki duen), eta aintzat hartuko du halaber bertsolariak nola antolatu, formulatu eta plazaratu dituen argudio horiek.

BALIABIDE POETIKO-ERRETORIKOAK

6.6. Bertsolariak beti aukeratu egiten ditu argudioak (eduki eta erreferentziak), antolatu egiten ditu, formulatu, eta, azkenik, plazaratu. Jardun horretan erabiltzen ditu baliabide

poetiko-erretorikoak.

6.7. Baliabide poetiko-erretorikoek ez dute, berez, bertsoa on egiten. Erabiltzen diren baliabideek, bakoitzak duen funtzioaren arabera du balioa, eta ez bere formagatik, itxuragatik. Baliabide horiek berbaldiaren osotasunean zentzua dutenean soilik dira egokiak. Bertsoa txartu ere egin dezakete egoki baliatu ezean, edo betegarri huts gisara erabili direnean.

BETELANA

6.8. Bat-bateko bertsogintzak, bere ezaugarriak direla eta, argudiatzeko modu bat ezarri du: azken arrazoian indar egitea. Azken arrazoia bezala, ordea, gainerako edukiak ere hautatu, antolatu eta formulatu egiten ditu bertsolariak. Horri deitzen zaio betelana, azken arrazoira iritsi bitartean bertsolariak sortzen duen testuari. Testu horrek biltzen dituen eduki eta erreferentziak bertsoaren funtsezko elementuak dira, horiek gabe ez baitago bertsorik.

6.9. Bertsoaren balioa neurtzeko, azken arrazoia bezain garrantzitsuak dira ordu arteko eduki eta erreferentziak,horiek antolatzeko eta formulatzeko moduak ematen edo kentzen baitio indarra bertsolariak komunikatu nahi duenari, bat-bateko bertsoaren eta berbaldiaren osotasuneko ikuspegiari.

6.10. Betelanak osotasunari mesede edo kalte egin diezaioke. Betelana egokia izango da komunikatu nahi den hori indartzeko balio duen neurrian, eta desegokia izango da komunikatu nahi den horri traba egiten dionean.

SARITUKO DIRENAK

ONTZAT HARTUKO EZ DIRENAK

6.11 Bertsolaritza ahozko komunikazio ekintza den neurrian, mezuaren mesedetan TEKNIKA egoki erabili beharra dago testua indartzeko. Mezua argi eta garbi ikusarazteari, erraz ulertzeko moduan plazatzeari emango zaio garrantzia. Alderdi TEKNIKOA ez da ahantziko, baina bere neurrian baloratuko da.

6.12 Mezuak sinesgarritasuna behar du. Topikoetatik urruntzea, sinesgarritasuna izatea eta bidea zabaltzea sarituko dira.

6.13 Bertsolariak jakin behar du estrofa bakoitzak eskakizun batzuk dituela, eta eskakizun horiek bete behar dituela bere jardunean. Estrofen eskakizun horiek aintzat hartuko ditu epaileak bertsolariaren lana neurtzeko orduan, baina zenbait erabilera ez dira izango barkagarri: testu zati ustelak, batik bat. Testu zati usteltzat joko dira betegarri huts diren zatiak.

6.14 Bertsoa luzea bada, edukiz aberatsa izan behar du, bestela aspergarria bihur daiteke. Bertso luzea, luzea izateagatik, ez da sarigarria. Betelana baizik ez duen bertsoa zigortu egingo da.

6.15 Desegoki erabiltzen diren adierak eta jokaerak ez dira ontzat hartuko baldin eta egoerak edo testuinguruak halakoak ez baditu bermatzen.

7.- BALIABIDE PARATESTUALAK

EZAUGARRI OROKORRAK

7.1. Testuz kanpoko elementuak dira baliabide paratestualak, eta, horiek ere, bertsoaldiaren zati dira. Gorputz adierazpideak eta kantaera dira baliabide paratestual garrantzitsuenak.

7.2. Bertsolariak, esan bezala, hautatu, antolatu, formulatu eta plazaratu egiten ditu edukiak, testu kantatu moduan plazaratu ere. Epaileak, bertsolariek plazaratzen dituzten edukiei ez ezik, eduki horiek plazaratzeko moduari ere begiratuko dio, bertsolariek egin dituzten aukera horien guztien komunikazio-arrakasta ez baitago soilik aukera egokia egin izanaren menpe; plazaratzeko moduak ere berebiziko garrantzia du horretan.

GORPUTZ ADIERAZPIDEAK

7.3. Bat-bateko bertsoa den komunikazio ekintzan, bertsolaria bere gorputz espresioaz balia daiteke, komunikazio egoera jakinean berak egin dituen aukera guztiak (doinua, neurria, edukiak, ikuspegia, kantaera...) eraginkorragoak izan daitezen.

7.4. Epaileak kontuan hartuko du bertsolariaren gorputz adierazpideak komunikazio estrategian zer garrantzi eta zer eragin duen. Keinuek eta, badute beren funtzioa, baina nekez beteko dituzte testuaren hutsuneak.

7.5. Gorputz espresioa, mezua eta teknikaz aparte, bertsoaren hirugarren bidea/zutabea da, eta epaileak atal guztiei erreparatuko die. Gorputz adierazpideak, dena den, bere neurrian baloratuko dira. Osagarri diren neurrian, eta ez estalgarri. Lehentasuna hitzak du betiere.

KANTAERA

7.6. Bat-bateko bertsoa plazaratzeko orduan, kontaerak berebiziko garrantzia du, bertsoa kantuz emateko moduak baldintza baitezake, askotan eta askotan, komunikazio ekintzaren arrakasta.

7.7. Kontaeraren adierazle nagusiak honako hauek dira: intonazioa, hitzen ebakera, ahotsaren modulazioa, erritmoa… Bertsolari bakoitzak, gutxi-gehiago, badu bere kontaera, eta zenbait aukera baliatzeko modua ere badu: intonazio bat edo bestea aukera dezake, erritmoarekin joka dezake (bizitu edo moteldu), ahotsa molda dezake, doinua kantatu egin dezake, edo interpretatu, edo bere erara eraman. Aukera horiek bertsolariaren esku daude.

7.8. Epaileak arretaz zainduko du bertsolariak zer aukera egiten duen, eta aukera hori nola lotzen zaion komunikazio estrategiari eta bat-bateko bertsoaren eta berbaldiaren osotasunari. Bertsolariak kantatzerakoan egiten dituen geldialdiak, aukeratu duen erritmoa edo egiten dituen erritmo aldaketak, ahots gorabeherak... guztiz baliabide garrantzitsu eta eraginkorrak izan daitezke. Halere, komunikazioa galarazten duten geldialdi nabarmenak eta entzuleari sufriarazten dioten isiluneak zigortu egingo dira.

SARITUKO DIRENAK

ONTZAT HARTUKO EZ DIRENAK

7.9. Baliabideak mezuen indargarri izatea.

7.10. Erabilitako baliabideak hutsuneak estaltzeko izatea.

8. DENBORA

EZAUGARRI OROKORRAK

8.1. Gaia edo puntua ematen zaionetik bertsotan hasi arte edo saiokideari erantzuten hasteko, bertsolariak hartzen duen denboraz ari gara. Kantari hasi aurreko denbora luzeegiak oso itsusi ematen du. Halere, ariketa bakoitzaren berezitasunak kontuan hartuko dira denbora neurtzeko orduan. Ez dira berdinak bakarkako bertsoaldi baten aurreko denbora, edo puntuari erantzutekoa, edo binaka kantatu aurrekoa.

8.2. Bertsolariek, binakako lanetan, puntuari erantzuten eta banaka gai bat emanda ari diren jardunentzako denborari muga batzuk jartzea ebatzi da. Bat-batekotasuna da bertsolaritzaren ezaugarrietako bat, eta horri garrantzia ematea da helburua. Denbora erreferentzia hauek hartuko dira kontuan:

BINAKAKO lanak: Binaka ari direla, gehienez 30 segundo igaro baino lehen bota beharko da lehen bertsoa. Erantzuteko, ordea, 10 segundo utziko zaizkie bertsolariei, nahasmenik edo denbora gehiago luzatzeko arrazoirik ez badago (paperak nahastea, ezbeharren bat...).

PUNTUARI erantzutea: Erantzunak puntuaren jarraipena izan behar du. Ezin da etenik egon. Puntua jarri eta 5 segundorako hasi behar da puntuari erantzuten. Hasteko bizkortasuna saritu egingo da

BANAKA: Lehen bertsoak denbora dexente eska lezake, baina muga bi minututan jarriko da. Hurrengo bertsoetan, 30 segundotik beherako tarteak hartu ahal izango ditu bertsolariak. Oro har, 3 bertsoak osotasunean egiteko erabilitako denbora hartuko da kontuan.

8.3. Denboraren auzia ez da mugatzen bertsotan hasi aurreko tartera soilik; kantatzeko orduan ere badu eragina, erritmoan hain zuzen. Sortzen duen efektua neurtu behar da: batentzat erritmo eten eta traketsa dena, bestearentzat erritmo modulatu modernoa izango da. Mezuari nola eragiten dion neurtu behar da, hala ere.

ONTZAT HARTUKO EZ DIRENAK

8.4. Binakako lanetan, ez da ontzat hartuko 30 segundotik gora hartzea lehen bertsoa botatzeko, eta 10 segundotik gora hartzea erantzuteko.

8.5. Puntuari erantzutean, ez da ontzat hartuko bost segundo igaro ondoren hastea kantuan.

8.6. Banaka hiru bertso kantatu behar direnean, ez da ontzat hartuko bi minututik gora pasatu ondoren hastea, eta hurrengo bertsoak kantatzen hasteko 30 segundotik gora hartzea.

EPAIMAHAIAREN OHARRAK:

Epaileak 0tik 10era neurtuko du bertso bakoitza, banan-banan neurtu ere. Edonola ere, bertsoaldi osoaren puntuazioa izango da erreferentea; bertsoaldiari osotasuna, koherentzia, kohesioa eta ulergarritasuna eman diezaioketen elementuak azken bertsoaren puntuazioan bil ditzake epaileak. Hortaz, osotasun baten baitan ulertu behar da epaileen puntuazioa.


Eva Juez, Eibarko EAJko udal taldearen bozeramaleak, prentsa ohar baten bidez, Bilduk azken aste hauetan azaldu dituen intentzioak salatu ditu, izan ere, Bilduk, eibartarren zabor poltsak publikoki plazan erakusteko intentzioa baitu, “Bilduk, zabor kiloen estatistikak, herritarren intimitatearen aurretik jartzen ditu” azaldu du. “Berriz ere, jarraitu du Juezek, Bilduren proposamenek izendatzaile komun berdina dutela ikusten dugu, kontrola eta inposaketa”.

Berria

2014/09/23

BERRIA IKUSI

Alderdiaren Astea Zarautzen

Xabier Barandiaran soziologoaren hitzaldia izango da gaur batzokian. Aste honetan zehar ospatuko den Alderdiaren Asteari emango dio egoera politikoa aztergai izango duen ekitaldi honek.

Berria

2014/09/21

BERRIA IKUSI

Donostiako EAJk 48 zuzenketa aurkeztu dizkio hiriko kaleen izenen aldaketarako proposamenari

“Zuzenketa hauek agerian uzten dute Biduren Gobernuak EAJ kaleen izenak euskaraz jartzearen kontra dagoela egin duen aldarrikapena faltsua dela. Zuzenketa hauek, eta jakina EAJren ibilbide osoak, gezurtatzen dute akusazio hori. Kaleak euskaraz izendatzearen alde egon ez ezik, akatsak edo interpretazio desegokiak zituzten 48 proposamen zuzendu ditugu”, adierazi du EAJko zinegotzia den Miren Azkaratek.

Berria

2014/09/20

BERRIA IKUSI

Erdigunerako sarbidea merkatariekin adostea eskatu dio ORDIZIAKO EAJk udalari

“Hirigunearen ekimenak suspertzeko eta ez itotzeko erabakiaren alde apustu egin behar dugu” adierazi du Jose Migel Santamariak

Berria

2014/09/18

BERRIA IKUSI

EAJren ustez, Kutxako ordezkarien izendatzeak aniztasuna eta kontrol publikoa bermatzen ditu

Batzarkide jeltzale Xabier Ezeizabarrenak Bilduri eskatu dio banku-fundazioaren patronatuan dagozkion ordezkariak izendatzeko.

Berria

2014/09/18

BERRIA IKUSI

EAJk BILDU eta PP alderdien jarrera salatu du, izan ere ez dute onartu Batzar Nagusietan Karlos I.-ri buruzko batzorde txostengilea egitea

Batzarkide jeltzale Martin Ibaberen ustez, batzorde-txostengilean taldeak ados jartzeko aukera zegoen eta, gainera, Amarako auzotarrekin aspaldi dagoen zorra kitatuko zuten.

Berria

2014/09/18

BERRIA IKUSI

EAJ-k Eibarko eskoletan gaika sailkatzeko paperontziak jartzeko eskatu dio berriz ere gobernuari

Jeltzaleek salatu dute udal gobernuak eskoletan gaikako paperontziak ezartzeko konpromisoa hartu zuela baina soilik Andramari ikastetxean jarri dituztela. Halaber, EAJko udal taldeak proposatu du pixkanaka Eibar osoko paperontziak aldatzeko eta eibartarrei laguntzeko kanpainak egiteko, Eibar ingurumen alorrean hiri jasangarria izan dadin lortzeko.

Berria

2014/09/18

BERRIA IKUSI

Hiru hirien loturan aurrera egiteko, teknikoki hobesten den aukera babestu eta bultzatuko du EAJk

Horrela, Txingudi badiako proiektuaren aldeko apustua eta konpromisoa berretsi dute jeltzaleek. Inplikatuta dauden erakundeek norabide berean lan egitearen eta teknikariek adostutakoaren inguruan adostasunik handiena lortzearen garrantzia nabarmendu du Iridoyk.

Berria

2014/09/18

BERRIA IKUSI

Bilduk Pasaian datuak manipulatu ditu Atez Ateko sistemaren porrota estaltzeko

EAJko udal taldeak ohartarazi du bataz beste pertsonako 67kg gutxiago bildu direla azken 6 hilabeteetan Donibane eta Antxon. Jeltzaleek azpimarratu dute Bilduk burugogorkeriagatik jarraitzen duela atez atekoa ezartzen, datuek sistema eraginkorra ez dela frogatu baitute.

Berria

2014/09/17

BERRIA IKUSI

Euzko Gaztedik (EGI) espainiar Gobernuari eskatzen dio jarraitu dezala britainiarraren eredua eta eman diezaiola hitza euskal gizarteari

EAJ-PNVren gazte erakundearen ustez, Eskoziaren kasuan frogatu den moduan, posible da autodeterminazio prozesu demokratikoak garatzea XXI. mendean.

«

1

346

347

348

349

350

381

»

Blogosfera

Gipuzkoako Blogosfera

Xabier Iridoyk konexio hobeak dituen Irun berde baten aldeko apustua egiten du

2023/03/16

Donostiarren beharrei eta hiriaren erronkei aurre egiten lagunduko duen aurrekontua

2023/03/13

Osakidetza: La verdad antes “su verdad”

2023/03/11

Zergatik ez dio EH Bilduk Debako gazteek bizi duten etxebizitza arazoari erantzunik eman nahi?

2023/03/08

Sartu Blogosfera

Web Guneak

Instituzionalak

Eusko Legebiltzarra

Europako Legebiltzarra

Kongresua

Senatua

Vitoria - Gasteiz

Bizkaiko BBNN

Arabako BBNN

Gipuzko BBNN

Barnekoak

Euzkadi Buru Batzarra

Arabako Buru Batzar

Bizkai Buru Batzar

Ipar Buru Batza

Napar Buru Batzar

Beste

Euzko Gaztedi EGI

Hezkuntza

Lurgorri Ikasle Elkartea

Think Gaur Euskadi 2000

YouTube

Zerbitzurik onena eskaintzeko helburuarekin, www.gipuzko.eus Web guneak cookie-ak erabiltzen ditu. Gunean nabigatzen jarraitzen baduzu, baimena ematen diguzu cookie horiek erabili ahal izateko. Honi buruzko informazio zabalagoa gure lege oharrean aurkituko duzu. Onartu


Zentzumenen mundurako oda bat, etxeko txikienei zuzendutako joko koreografikoa. Soinu zein ikusmen estimuluz beteriko esperientzia goxoa, dantza eta musikaz beteriko esperientzia eta bidai estetikoa. Mugimenduarekin, kolorearekin, soinuarekin eta ehundurekin jolastera gonbidatzen gaituen poema dantzatu sorta.